<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0023">O-0023/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4562">Giuseppe Gargani</PERSON> v mene <COMMITTEE COMMID="823">Výboru pre právne veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0023">Vec: Poplatky za autorské práva</OBJECT><CONTENT><PARA>Komisár McCreevy vo svojom vystúpení vo Výbore pre právne veci dňa 21. novembra 2006 uviedol, že „Komisia čoskoro predloží iniciatívu týkajúcu sa poplatkov za autorské práva. ... Obávame sa, že niektoré systémy spravodlivej náhrady môžu narúšať obchod na vnútornom trhu. Zároveň nás zaujíma, či sa spotrebiteľom dostáva spravodlivého zaobchádzania, na ktoré majú nárok, a či sa plne zohľadňuje zvýšené využívanie technologických prostriedkov na ochranu diel, na ktoré sa vzťahujú autorské práva. Myslíme si tiež, že väčšia prehľadnosť a zodpovednosť v súvislosti s fungovaním týchto systémov je v najlepšom záujme všetkých zainteresovaných strán.“</PARA><PARA>O necelý mesiac predseda Barroso oznámil, že navrhovaná iniciatíva – odporúčanie – bola stiahnutá.</PARA><PARA>Mohla by Komisia vysvetliť, prečo iniciatívu stiahla a či tak urobila na politický nátlak zo strany niektorého členského štátu alebo štátov? Aké opatrenia teraz navrhuje, aby sa predišlo narušeniu obchodu, o ktorom pán Mc Creevy hovoril vo svojom prejave vo Výbore pre právne veci? </PARA><PARA>Nedomnieva sa Komisia, vzhľadom na zjavnú politickú citlivosť tejto otázky, že by bolo lepšie navrhnúť právny predpis v rámci spolurozhodovacieho postupu, pri ktorom sa demokratické inštitúcie môžu vyjadriť, než využiť nástroj tzv. soft-law, ktorého účinnosť a legálnosť sú pochybné a ktorý nemá žiadnu demokratickú legitimitu? </PARA><PARA>Ak by Komisia prijala opatrenia v tejto oblasti, <BRK/></PARA><PARA><LIST TYPE="UL"><ITEM>zvažovala by obmedzenie výšky   poplatkov na určité percento predajnej ceny (napr. 5%)? <BRK/></ITEM></LIST></PARA><PARA><LIST TYPE="UL"><ITEM>bolo by prípustné, aby sa poplatky   vzťahovali na každý druh zariadení/strojov atď., ktoré možno použiť   na kopírovanie? <BRK/></ITEM></LIST></PARA><PARA><LIST TYPE="UL"><ITEM>ako by Komisia reagovala na   postup členských štátov, v ktorých poplatky neplynú skutočným vlastníkom   autorských práv, ale používajú sa na financovanie všeobecnej politiky   a programov v oblasti kultúry? <BRK/> <BRK/></ITEM></LIST></PARA></CONTENT></QUEST>