<MOTION LG="SK" TYPE="RC">
<COVER>
<DATE-DEPOSIT DATE="20060614">14.6.2006</DATE-DEPOSIT>
<NUM-MOTION-LIST>
<NUM-MOTION TYPE="B6" NUM="0338" YEAR="2006"><ANCHOR ID="1" FAMILY="DOC-B" TYPE="B6" YEAR="2006" NUMBER="0338">B6‑0338/2006</ANCHOR></NUM-MOTION>} 
<NUM-MOTION TYPE="B6" NUM="0339" YEAR="2006"><ANCHOR ID="2" FAMILY="DOC-B" TYPE="B6" YEAR="2006" NUMBER="0339">B6‑0339/2006</ANCHOR></NUM-MOTION>} 
<NUM-MOTION TYPE="B6" NUM="0349" YEAR="2006"><ANCHOR ID="3" FAMILY="DOC-B" TYPE="B6" YEAR="2006" NUMBER="0349">B6‑0349/2006</ANCHOR></NUM-MOTION>} 
<NUM-MOTION TYPE="B6" NUM="0354" YEAR="2006"><ANCHOR ID="4" FAMILY="DOC-B" TYPE="B6" YEAR="2006" NUMBER="0354">B6‑0354/2006</ANCHOR></NUM-MOTION>} 
<NUM-MOTION TYPE="B6" NUM="0356" YEAR="2006"><ANCHOR ID="5" FAMILY="DOC-B" TYPE="B6" YEAR="2006" NUMBER="0356">B6‑0356/2006</ANCHOR></NUM-MOTION>} 
<NUM-MOTION TYPE="B6" NUM="0357" YEAR="2006"><ANCHOR ID="6" FAMILY="DOC-B" TYPE="B6" YEAR="2006" NUMBER="0357">B6‑0357/2006</ANCHOR></NUM-MOTION>} RC1</NUM-MOTION-LIST>
<TITLE-COV>
	<INT-TITLE><B>SPOLOČNÝ NÁVRH UZNESENIA</B></INT-TITLE>
<PARA>
	<CONTENT>ktorý v súlade s článkom 103 odsekom 4 rokovacieho poriadku predkladajú</CONTENT></PARA>
<PARA>
	<CONTENT>
<LIST TYPE="DASH">
	<ITEM><SYMBOL>–</SYMBOL><CONTENT>Camiel Eurlings, Laima Liucija Andrikienė, Elmar Brok, Tunne Kelam, Jacek Emil Saryusz-Wolski a Charles Tannock v mene Skupiny Európskej ľudovej strany (kresťanských demokratov) a európskych demokratov</CONTENT></ITEM>
	<ITEM><SYMBOL>–</SYMBOL><CONTENT>Jan Marinus Wiersma, Reino Paasilinna a Hannes Swoboda v mene Socialistickej skupiny v Európskom parlamente</CONTENT></ITEM>
	<ITEM><SYMBOL>–</SYMBOL><CONTENT>Henrik Lax a Cecilia Malmström v mene Skupiny Aliancie liberálov a demokratov za Európu</CONTENT></ITEM>
	<ITEM><SYMBOL>–</SYMBOL><CONTENT>Bart Staes a Milan Horáček v mene Skupiny zelených/Európskej slobodnej aliancie</CONTENT></ITEM>
	<ITEM><SYMBOL>–</SYMBOL><CONTENT>Gabriele Zimmer, André Brie a Erik Meijer v mene Konfederatívnej skupiny Európskej zjednotenej ľavice - Nordickej zelenej ľavice</CONTENT></ITEM>
	<ITEM><SYMBOL>–</SYMBOL><CONTENT>Konrad Szymański, Roberts Zīle a Inese Vaidere v mene Skupiny Únie za Európu národov</CONTENT></ITEM>
</LIST></CONTENT></PARA>
<PARA>
	<CONTENT>a ktorý nahrádza návrhy týchto skupín:</CONTENT></PARA>
<PARA>
	<CONTENT>
<LIST TYPE="DASH">
	<ITEM><SYMBOL>–</SYMBOL><CONTENT>ALDE (<ANCHOR ID="7" FAMILY="DOC-B" TYPE="B6" YEAR="2006" NUMBER="0338">B6‑0338/2006</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>PPE-DE (<ANCHOR ID="8" FAMILY="DOC-B" TYPE="B6" YEAR="2006" NUMBER="0339">B6‑0339/2006</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>PSE (<ANCHOR ID="9" FAMILY="DOC-B" TYPE="B6" YEAR="2006" NUMBER="0349">B6‑0349/2006</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>Verts/ALE (<ANCHOR ID="10" FAMILY="DOC-B" TYPE="B6" YEAR="2006" NUMBER="0354">B6‑0354/2006</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>GUE/NGL (<ANCHOR ID="11" FAMILY="DOC-B" TYPE="B6" YEAR="2006" NUMBER="0356">B6‑0356/2006</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>UEN (<ANCHOR ID="12" FAMILY="DOC-B" TYPE="B6" YEAR="2006" NUMBER="0357">B6‑0357/2006</ANCHOR>)</CONTENT></ITEM>
</LIST></CONTENT></PARA>
<PARA>
	<CONTENT>o samite EÚ – Rusko, ktorý sa konal 25. mája 2006 v Soči</CONTENT></PARA>
</TITLE-COV><NUM-PE-LIST>
<NUM-PE NUM="374.617">PE 374.617</NUM-PE>v01-00}
<NUM-PE NUM="374.618">PE 374.618</NUM-PE>v01-00}
<NUM-PE NUM="374.628">PE 374.628</NUM-PE>v01-00}
<NUM-PE NUM="374.633">PE 374.633</NUM-PE>v01-00}
<NUM-PE NUM="374.635">PE 374.635</NUM-PE>v01-00}
<NUM-PE NUM="374.636">PE 374.636</NUM-PE>v01-00} RC1</NUM-PE-LIST></COVER>
<TITLE-DOC>
<PARA><CONTENT><B>Uznesenie Európskeho parlamentu o samite EÚ – Rusko, ktorý sa konal 25. mája 2006 v Soči</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na Dohodu o partnerstve a spolupráci medzi Európskymi spoločenstvami, ich členskými štátmi a Ruskom, ktorá nadobudla účinnosť 1. decembra 1997 a ktorej platnosť sa skončí v roku 2007,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o Rusku a Čečensku a najmä na svoje odporúčanie Rade o vzťahoch EÚ – Rusko z 26. februára 2004, ako aj na svoje uznesenie o samite EÚ – Rusko, ktorý sa konal 25. novembra 2004 v Haagu,</CONTENT></PARA>
<PARA>
<SYMBOL>–</SYMBOL>
<CONTENT>vzhľadom na výsledok 17. samitu EÚ - Rusko, ktorý sa konal 25. mája 2006 v Soči,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na dialóg o ľudských právach medzi EÚ a Ruskom,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na súčasné medzinárodné a európske záväzky Ruska ako výkonného predsedu G8 a predsedu Výboru ministrov Rady Európy,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 odsek 4 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže rozšírená spolupráca a dobré susedské vzťahy EÚ a Ruska majú kľúčový význam pre stabilitu, bezpečnosť a blahobyt celej Európy,</CONTENT></PARA>
<PARA>
<SYMBOL>B.</SYMBOL>
<CONTENT>keďže obe strany zdôrazňujú význam strategického partnerstva EÚ – Rusko a svoj úmysel naďalej posilňovať vzájomnú spoluprácu v Európe a vo svete na základe spoločných záujmov a hodnôt, najmä demokracie, právneho štátu a dodržiavania ľudských práv,</CONTENT></PARA>
<PARA>
<SYMBOL>C.</SYMBOL>
<CONTENT>keďže na samite EÚ – Rusko, ktorý sa konal v Petrohrade v máji 2003, sa rozhodlo o prijatí štyroch spoločných priestorov, pričom k spoločnému hospodárskemu priestoru, na ktorom sa EÚ a Rusko dohodli dva roky predtým, pribudol priestor slobody, bezpečnosti a spravodlivosti, priestor vonkajšej bezpečnosti a priestor výskumu, vzdelávania a kultúry; keďže obe strany posúdili aktuálny pokrok v rámci realizácie štyroch spoločných priestorov,</CONTENT></PARA>
<PARA>
<SYMBOL>D.</SYMBOL>
<CONTENT>keďže najmä v oblasti energetiky sa vzťahy musia naďalej posilňovať na základe transparentnosti a lepšieho riadenia v tomto sektore, spoľahlivosti dodávok, nediskriminačného využívania tranzitných zariadení a priaznivejšieho prostredia pre ďalšie investície,</CONTENT></PARA>
<PARA>
<SYMBOL>E.</SYMBOL>
<CONTENT>keďže EÚ je po poslednom rozšírení skutočne odhodlaná uskutočňovať európsku politiku susedských vzťahov ako jednu z priorít vonkajšej činnosti, a teda chce mať naďalej účasť na riešení konfliktov v Podnestersku a na južnom Kaukaze; keďže EÚ a Rusko sú spoločne zodpovedné za nájdenie mierového riešenia konfliktov vo svojom bezprostrednom okolí,</CONTENT></PARA>
<PARA>
<SYMBOL>F.</SYMBOL>
<CONTENT>keďže pokračujú a zvyšujú sa obavy v súvislosti s oslabením demokracie v Rusku, so zvýšenou štátnou kontrolou médií, zhoršujúcimi sa podmienkami pre mimovládne organizácie, zvýšenou politickou kontrolou súdnictva, s problematickejšími podmienkami pre činnosť opozície a ďalšími opatreniami, ktoré podstatne zosilnili moc Kremľa,</CONTENT></PARA>
<PARA>
<SYMBOL>G.</SYMBOL>
<CONTENT>keďže by sa mala zintenzívniť spolupráca s cieľom posilniť demokraciu, bezpečnosť a stabilitu v spoločnom susedstve, najmä prostredníctvom spoločných činností na zabezpečenie demokracie a dodržiavania základných ľudských práv v Bielorusku,</CONTENT></PARA>
<PARA>
<SYMBOL>H.</SYMBOL>
<CONTENT>keďže od mája 2006 Ruská federácia v rámci rotačného systému predsedá  Výboru ministrov Rady Európy; keďže prvou prioritou ruského predsedníctva, ako ju predstavil ruský minister zahraničných vecí Lavrov, je posilnenie vnútroštátnych mechanizmov na ochranu ľudských práv, rozvoja vzdelávania v oblasti ľudských práv a práv národnostných menšín,</CONTENT></PARA>
<PARA>
<SYMBOL>1.</SYMBOL>
<CONTENT>zdôrazňuje význam posilneného a rozšíreného partnerstva medzi Európskou úniou a Ruskou federáciou, ktoré je založené na vzájomnej závislosti a spoločných záujmoch v rámci rozvoja všetkých štyroch spoločných priestorov, zastáva však názor, že charakter súčasného partnerstva s Ruskom je skôr pragmatický ako strategický, pretože v prvom rade odráža spoločné hospodárske záujmy bez toho, aby sa dosiahli výrazné výsledky v oblasti ľudských práv a právneho štátu;</CONTENT></PARA>
<PARA>
<SYMBOL>2.</SYMBOL>
<CONTENT>víta súčasné aktivity týkajúce sa Spoločného hospodárskeho priestoru (SHP), ktoré sa zameriavajú na zrušenie obchodných a investičných prekážok a podporu reforiem a konkurencieschopnosti, pričom vychádzajú zo zásad nediskriminácie, transparentnosti a dobrého riadenia, vyjadruje však poľutovanie nad nedostatkom výrazného pokroku pri praktickej realizácii orientačných plánov pre ďalšie tri spoločné priestory;</CONTENT></PARA>
<PARA>
<SYMBOL>3.</SYMBOL>
<CONTENT>podčiarkuje strategický význam spolupráce v oblasti energetiky a potrebu posilniť vzťahy medzi EÚ a Ruskom v tejto oblasti; z tohto dôvodu vyjadruje poľutovanie, že na samite sa nepodarilo v predmetnej oblasti dosiahnuť dohodu, a ako základ budúcich rokovaní zdôrazňuje zásadu vzájomnej závislosti a transparentnosti, ako aj význam vzájomnej väzby, pokiaľ ide o prístup na trhy, infraštruktúru a investície s cieľom vyhnúť sa oligopolným trhovým štruktúram a diverzifikovať dodávky energie pre Európsku úniu; v tejto súvislosti vyzýva Rusko, aby ratifikovalo Zmluvu o európskej energetickej charte a aby zintenzívnilo spoluprácu v oblasti úspor energie a obnoviteľnej energie;</CONTENT></PARA>
<PARA>
<SYMBOL>4.</SYMBOL>
<CONTENT>víta podpísanie dohôd o uľahčení vízového postupu a readmisie, ktorých cieľom je zmierniť vízové obmedzenia pre určité kategórie občanov a uľahčiť vyhostenie nelegálnych prisťahovalcov vstupujúcich do EÚ z územia Ruska;</CONTENT></PARA>
<PARA>
<SYMBOL>5.</SYMBOL>
<CONTENT>zdôrazňuje potrebu spolupracovať s Ruskom ako nevyhnutným strategickým partnerom pri zabezpečovaní mieru, stability a bezpečnosti, v boji proti medzinárodnému terorizmu a agresívnemu extrémizmu, ako aj pri riešení otázok tzv. bezpečnosti delikátnej povahy, ako sú environmentálne a jadrové nebezpečenstvá, obchodovanie s drogami, zbraňami a ľuďmi a organizovaná cezhraničná kriminalita v európskom susedstve, v spolupráci s OBSE a ďalšími medzinárodnými fórami;</CONTENT></PARA>
<PARA>
<SYMBOL>6.</SYMBOL>
<CONTENT>víta dohodu o podmienkach programu pomoci Komisie, vyčísleného na 20 miliónov eur, ktorý sa ako ďalší znak vôle EÚ a Ruska spolupracovať v oblasti severného Kaukazu zameriava na sociálno-ekonomickú obnovu tohto regiónu;</CONTENT></PARA>
<PARA>
<SYMBOL>7.</SYMBOL>
<CONTENT>podporuje prácu, ktorú spoločne vykonávajú obaja partneri s cieľom zintenzívniť praktickú spoluprácu v oblasti krízového manažmentu, a zdôrazňuje potrebu spolupracovať aj na posilnení multilaterálnych mechanizmov nešírenia zbraní;</CONTENT></PARA>
<PARA>
<SYMBOL>8.</SYMBOL>
<CONTENT>víta návrh fínskeho predsedníctva, aby v jeho programe zaujala prioritné miesto Severná dimenzia; zdôrazňuje, že by to mohlo byť významným nástrojom na posilnenie partnerstva EÚ – Rusko, a bolo by potrebné vypracovať preň návrhy a projekty spolu s nevyhnutným financovaním;</CONTENT></PARA>
<PARA>
	<CONTENT><B>Dialóg o ľudských právach</B></CONTENT></PARA>
<PARA>
<SYMBOL>9.</SYMBOL>
<CONTENT>uznáva význam niekoľkých existujúcich dialógov zameraných na lepšie fungovanie spolupráce a partnerstva EÚ – Rusko, pričom zdôrazňuje najmä potrebu účinného dialógu o ľudských právach;</CONTENT></PARA>
<PARA>
<SYMBOL>10.</SYMBOL>
<CONTENT>vyzýva tiež ruskú vládu, aby v tomto rámci prispela k zintenzívneniu konzultácií medzi EÚ a Ruskom týkajúcich sa ľudských práv ako k základnému prvku partnerstva EÚ – Rusko a aby umožnila slobodné účinkovanie domácich a medzinárodných organizácií pôsobiacich v oblasti ľudských práv a iných mimovládnych organizácií;</CONTENT></PARA>
<PARA>
<SYMBOL>11.</SYMBOL>
<CONTENT>berie na vedomie vyhlásenie rakúskeho predsedníctva o výsledku konzultácie medzi EÚ a Ruskom týkajúcej sa ľudských práv, ktorá sa uskutočnila v marci 2006; v tejto súvislosti víta rozhodnutie rakúskeho predsedníctva začať vyšetrovanie prípadov zmiznutia a mučenia v Čečensku; </CONTENT></PARA>
<PARA>
<SYMBOL>12.</SYMBOL>
<CONTENT>naliehavo vyzýva Ruskú federáciu ako člena Rady Európy na zlepšenie podmienok väzňov a odstránenie ťažkostí, ktoré majú právnici pri prístupe k niektorým z nich;</CONTENT></PARA>
<PARA>
<SYMBOL>13.</SYMBOL>
<CONTENT>vyzýva partnerov, aby po skončení platnosti dohody o partnerstve a spolupráci zdokonalili v novej dohode dialóg o ľudských právach, aby sa tak z neho stal dobre štruktúrovaný a transparentnejší nástroj pokroku smerom k spoločnej politike v oblasti ľudských práv;</CONTENT></PARA>
<PARA>
<SYMBOL>14.</SYMBOL>
<CONTENT>očakáva, že súčasné znenie dohody o partnerstve a spolupráci, ktorej platnosť sa skončí v roku 2007 a ktorá sa sústreďuje na ľudské práva a občianske slobody, bude základom novej dohody o partnerstve a spolupráci a víta dohodu dosiahnutú na samite, podľa ktorej zostane súčasná dohoda o partnerstve a spolupráci v platnosti až do nadobudnutia účinnosti novej dohody;</CONTENT></PARA>
<PARA>
<SYMBOL>15.</SYMBOL>
<CONTENT>vyzýva ruskú vládu, aby ako predseda G8 a predseda Výboru ministrov Rady Európy splnila svoj záväzok dosiahnuť hmatateľné výsledky pri ďalšom rozvoji transparentného obchodu a spoľahlivých hospodárskych vzťahov, ako aj pri vytváraní stability, bezpečnosti, demokracie a pri dodržiavaní ľudských práv;</CONTENT></PARA>
<PARA>
<SYMBOL>16.</SYMBOL>
<CONTENT>poveruje svojho predsedu, aby postúpil toto uznesenie Rade, Komisii, členským štátom, prezidentovi a parlamentu Ruskej federácie, OBSE a Rade Európy.</CONTENT></PARA></CORPUS>
</MOTION>