<QUEST VERSION="2"><TI><TI-INTRO>Otázka na hodinu otázok <QREF QID="H-2011-000182">H-000182/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: mája 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000182">Vec: Vojenská operácia v Líbyi </OBJECT><CONTENT><PARA>1. apríla 2011 rozhodla Rada uskutočniť vojenskú operáciu EUFOR Líbya na podporu operácií humanitárnej pomoci. Za veliteľa operácie EÚ vymenovala kontradmirála Claudia Gaudiosiho a hlavný štáb bol umiestnený do Ríma. Svoje rozhodnutie z 1. apríla 2011 Rada potvrdila na zasadnutí 12. apríla 2011 a poverila kontradmirála Gaudiosiho, aby v úzkej spolupráci s NATO vypracoval operačný plán okamžitého zásahu a naznačila ochotu zapojiť do svojej misie ozbrojené sily tretích krajín umiestnené v tejto oblasti. Počas druhého polroka 2011 (1. júla – 31. decembra 2011) budú v stave pohotovosti na zásah dve bojové jednotky EÚ, konkrétne EUFOR a balkánsky HELBROC, ktorý tvoria ozbrojené sily z Grécka, Bulharska, Rumunska a Cypru pod gréckym velením a operačným štábom v Grécku. </PARA><PARA>Počíta Rada so zásahom pozemných vojsk v Líbyi? Akú úlohu bude zohrávať balkánska vojenská jednotka s gréckym velením HELBROC vo vojenskom zásahu EUFOR Líbya? Ktoré tretie krajiny z tejto oblasti sa ešte zúčastnia na operácii?</PARA></CONTENT></QUEST>