<QUEST VERSION="2"><TI><TI-INTRO>Otázka na hodinu otázok <QREF QID="H-2010-0485">H-0485/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: októbra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28372">Ryszard Czarnecki</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ0485">Vec: Diskriminácia Poliakov v Litve za používanie dvojjazyčných tabúľ</OBJECT><CONTENT><PARA>Litva diskriminuje poľskú menšinu v krajine tým, že podnikateľom a členom samosprávy, ktorí používajú dvojjazyčné – teda litovské a poľské – tabule a informačné vývesné štíty, ukladá finančné pokuty. Dochádza k tomu v regiónoch, kde poľská menšina predstavuje 80 % (šalčininkaiský región) alebo viac ako 60 % (vilniuský región).</PARA><PARA>Litva tak systematicky porušuje medzinárodné právo vrátane Rámcového dohovoru na ochranu národnostných menšín (články 10 a 11), ktorý litovský parlament ratifikoval v roku 2000. Tu sú príklady:</PARA><PARA>Dňa 19. augusta 2010 – pokuta vo výške 450 litasov udelená Dariuszovi Gasperowiczovi, riaditeľovi autobusovej vozovne vilnuského regiónu za dvojjazyčnú tabuľu na mikrobusoch. Už skôr bol za podobnú tabuľu pokutovaný Edgar Obłoczyński, vedúci autobusovej vozovne v meste Šalčininkai. Dňa 20. augusta 2010 bola Zygmuntovi Marcinkiewiczovi, majiteľovi dopravnej spoločnosti Irzimas z obce Juoldšiliai, udelená pokuta 1200 litasov za to, že na autobusoch nechal umiestniť dvojjazyčné tabule (v litovčine a poľštine) s názvami trás. Dňa 4. mája 2010 dostal Bolesław Daszkiewicz, riaditeľ samosprávy alčininkaiského regiónu, pokutu vo výške 1200 litasov za dvojjazyčné tabule s názvami ulíc.</PARA><PARA>Ako zamýšľa Rada zasiahnuť v tejto záležitosti, aby na základe medzinárodného tlaku prinútila Litvu upustiť od diskriminácie poľskej menšiny?</PARA></CONTENT></QUEST>