<AQE.QER><ANSWER AID="AE-011632-11" QIDREFS=""><HEAD.A><TI3><P.WQ>Odpoveď pani Malmströmovej v mene Komisie</P.WQ></TI3><P.WQ><DATE.WQ DATE.DOC="">(1. februára 2012)</DATE.WQ></P.WQ></HEAD.A><CONTENTS CTNID="AC-E-011632-11"><P>Komisia v hodnotiacej správe k smernici o uchovávaní údajov, ktorá bola uverejnená v apríli 2011, uviedla oblasti, kde je možné dosiahnuť zlepšenie. To zahŕňa nerovnomernú transpozíciu členskými štátmi, ktorá viedla k značným rozdielom v oblastiach obmedzenia účelu, prístupu k údajom, doby uchovávania a ochrany údajov. Komisia v správe uviedla, že predloží návrh revízie rámca pre uchovávanie údajov.</P><P>Komisia následne vykonala komplexné konzultácie s orgánmi presadzovania práva, justičnými orgánmi, zástupcami priemyslu, spotrebiteľskými organizáciami, orgánmi na ochranu údajov a organizáciami občianskej spoločnosti. Komisia na základe výsledkov zistila možnosti revízie, ktoré budú analyzované jednotlivo v posúdení vplyvu . Toto posúdenie bude okrem iného skúmať možnosti na obmedzenie účelu uchovania údajov a druhov zločinu, pri ktorých je možné získať prístup k údajom, obmedzenie rozsahu orgánov, ktoré majú prístup k údajom, lepšiu harmonizáciu a možné skrátenie obdobia uchovávania údajov a zníženie počtu kategórií, ktoré budú uchovávané. </P><P>Komisia má v úmysle v EÚ vytvoriť rovnocenné podmienky v súvislosti s patričným obmedzením uchovávania údajov a zárukami proti neodôvodnenému obmedzovaniu súkromia, ako aj so zaručením ochrany osobných údajov.</P></CONTENTS></ANSWER></AQE.QER>