<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0024">O-0024/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="1309">Brian Simpson</PERSON> v mene <COMMITTEE COMMID="2868">Výboru pre dopravu a cestovný ruch</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0024">Vec: Bezpečnosť letectva: uplatňovanie nariadenia o čiernej listine EÚ (ES č. 2111/2005)</OBJECT><CONTENT><PARA>Mohla by Komisia v súvislosti s uplatňovaním nariadenia (ES) č. 2111/2005<FNREF FNIDREF="FN1"/> o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva (nariadenie o čiernej listine), s oznámeniami Komisie o interných opatreniach, ktorých cieľom je zefektívniť vykonávanie tohto nariadenia, a s potrebou rozsiahlejšej medzinárodnej spolupráce s tretími krajinami a Medzinárodnou organizáciou civilného letectva (ICAO) vrátane celosvetového zoznamu dopravcov, na ktorých sa vzťahuje zákaz (KOM(2009)0710), zodpovedať nasledujúce otázky?</PARA><PARA>Aké opatrenia plánuje Komisia prijať, aby zabezpečila, že občania EÚ využívajúci leteckú dopravu do tretích krajín dostanú informácie o tých leteckých dopravcoch, ktorí podliehajú zákazu a figurujú na čiernej listine, keďže tieto letecké spoločnosti naďalej lietajú na domácich linkách a na linkách do iných regiónov vo svete? Aké informácie majú pasažieri k dispozícii o leteckých spoločnostiach, ktorých licencia bola zrušená?</PARA><PARA>Aké nástroje má Komisia v úmysle použiť na monitorovanie dodržiavania bezpečnostných noriem ICAO v tretích krajinách vrátane zriadenia nezávislých a účinných regulačných orgánov? Preskúma potrebu zaviesť harmonizované a štandardizované postupy inšpekcií na odbavovacej ploche a nutnosť účinného systému medzinárodnej výmeny spoľahlivých údajov?</PARA><PARA>Aké opatrenia Komisia prijme s cieľom zabezpečiť, že národné regulačné orgány civilného letectva budú riešiť bezpečnostné nedostatky vyplývajúce z auditov organizácie ICAO, zvyšovať bezpečnosť letectva a zaisťovať vysokú mieru schopnosti dohľadu?</PARA><PARA>Môže uviesť, koľko ďalších krajín prijalo podobné predpisy o čiernych listinách ako Európska únia?</PARA><FN FNID="FN1">  Ú. v. EÚ L 344, 27.12.2005, s. 15</FN></CONTENT></QUEST>