<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000306">O-000306/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="33570">Sharon Bowles</PERSON><BRK/>v mene <COMMITTEE COMMID="2862">Výboru pre hospodárske a menové veci</COMMITTEE></TI-AUTHOR></TI><OBJECT OBJID="OBJ000306">Vec: Návrh hodnotiacej tabuľky na účely dohľadu nad makroekonomickými nerovnováhami</OBJECT><CONTENT><PARA>1. Akým spôsobom plánuje Komisia zaviesť tabuľku ako súčasť odsúhlaseného nariadenia o prevencii a náprave makroekonomických nerovnováh? Ako najmä plánuje v rámci výročnej správy o mechanizme varovania vykonať hodnotenie členských štátov, ktoré preukazujú vysoký deficit alebo prebytok bežného účtu?</PARA><PARA>2. Disponuje Komisia technickými znalosťami a dostatočnými ľudskými zdrojmi na to, aby mohla dynamickým a transparentným spôsobom prijať všetky opatrenia týkajúce sa nového rámca makroekonomického dohľadu (pozostávajúceho zo správy o mechanizme varovania a hospodárskej analýzy správy a najmä hĺbkového hodnotenia a misií)?</PARA><PARA>3. Keďže správa o mechanizme varovania má byť výročnou správou, avšak makroekonomická situácia členských štátov sa môže počas roka výrazne zhoršiť, ako Komisia zaručí, aby sa takýto negatívny vývoj dostatočne rýchlo prejavil v tabuľke?</PARA><PARA>4. Zohľadnia sa v tabuľke regionálne makroekonomické nerovnováhy, napríklad ceny nehnuteľností, medzi ktorými existujú výrazné regionálne rozdiely?</PARA><PARA>5. Súhlasila Komisia s nejakým mechanizmom prevádzkovej spolupráce v rámci Európskeho výboru pre systémové riziká?</PARA><PARA>6. Aké prijme Komisia opatrenia s cieľom zaručiť, aby mala k dispozícii aktuálne štatistické údaje najvyššej kvality, ktoré môže zapísať do tabuľky a zohľadniť vo svojej hospodárskej analýze?</PARA><PARA>7. Ktoré postupy sú podľa názoru Komisie najvhodnejšie pri posudzovaní tabuľky vzhľadom na jej široké sociálno-ekonomické dôsledky?</PARA></CONTENT></QUEST>