<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0020">O-0020/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4562">Giuseppe Gargani</PERSON> v mene <COMMITTEE COMMID="823">Výboru pre právne veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0020">Vec: Finančný výhľad Úradu pre harmonizáciu vnútorného trhu</OBJECT><CONTENT><PARA>So zreteľom na oznámenie Komisie KOM(2006)0865 v konečnom znení o finančných výhľadoch Úradu pre harmonizáciu vnútorného trhu (ochranné známky a vzory) (ďalej len Úrad), v ktorom Komisia oznámila zámer zmeniť nariadenie (ES) č. 1042/2005<FNREF FNIDREF="FN1"/> z 29. júna 2005 o poplatkoch splatných Úradu, <BRK/></PARA><PARA>Keďže ochrana ochranných známok   a vzorov je v Európe založená na duálnom systéme národnej ochrany a   ochrany Spoločenstva, môže Komisia poskytnúť globálny postoj k ďalšiemu   vývoju ochrany ochranných známok a vzorov v rámci EÚ a jej významu? <BRK/></PARA><PARA>Môže Komisia objasniť   navrhovaný mechanizmus pravidelnej revízie a úpravy poplatkov, ktoré   sa uplatňujú  na Úrade pre harmonizáciu vnútorného trhu? Vzhľadom na   to, že ide o základné prvky systému poplatkov, nedomnieva sa Komisia,   že návrh na zmenu nariadenia Rady (ES) č. 40/94<FNREF FNIDREF="FN2"/> z 20. decembra 1993   o ochranných známkach Spoločenstva by bol efektívnejším riešením a podliehal   by demokratickejšej a transparentnejšej kontrole ako revízia poplatkov,   ku ktorej by došlo prostredníctvom vykonávacích pravidiel? <BRK/></PARA><PARA>Vzhľadom na to, že Komisia   zamýšľa predložiť návrhy na zmenu nariadenia poplatkov Komisie spolu   s primeraným hodnotením vplyvov, domnieva sa Komisia že by bolo takisto   vhodné predložiť hodnotenie vplyvov zníženia poplatkov v úradoch pre   ochranné známky a vzory na národnej úrovni v budúcnosti? <BRK/></PARA><PARA>S ohľadom na to, že   tento duálny systém je vytvorený na ochranu MSP v Európe, zvážila Komisia   dôsledky pre MSP, vyplývajúce z možného oslabenia národných úradov pre   ochranné známky a vzory? <BRK/></PARA><PARA>Aké opatrenia má Komisia   v úmysle prijať, aby sa Úradu umožnilo prerozdeliť doteraz nahromadený   zisk tým najlepším spôsobom? Domnieva sa Komisia, že by bolo vhodné   zobrať do úvahy využitie takéhoto rozpočtového prebytku na odbornú prípravu,   vzdelávanie a programy na zvýšenie informovanosti v oblasti medzinárodnej   ochrany európskych ochranných známok a vzorov? <BRK/></PARA><PARA>Ako Komisia zhodnotila   efektívnosť systému Spoločenstva pre oblasť ochranných známok a vzorov   Spoločenstva. Pokladá Komisia registračný postup za dostatočne dôkladný,   aby sa ním obmedzili na minimum právne dôsledky pre firmy po registrácii? </PARA><FN FNID="FN1">  Ú. v. EÚ L 172, 5.7.2005, s. 1</FN><FN FNID="FN2">  Ú. v. ES L 11, 14.1.1994, s. 1.</FN></CONTENT></QUEST>