<AQE.QER><ANSWER AID="AE-000093-12" QIDREFS=""><HEAD.A><TI3><P.WQ>Odpoveď pani Redingovej  v mene Komisie</P.WQ></TI3><P.WQ><DATE.WQ DATE.DOC="">(9. februára 2012)</DATE.WQ></P.WQ></HEAD.A><CONTENTS CTNID="AC-E-000093-12"><P>Komisia ostro odsudzuje všetky formy a prejavy rasizmu a xenofóbie, keďže sú v rozpore s hodnotami, na ktorých je EÚ založená. Komisia takisto pripomína, že verejné orgány a lídri, ktorí ovplyvňujú verejnú mienku, by sa mali jednoznačne dištancovať od všetkých rasisticky alebo xenofobicky motivovaných činov a mali by aktívne bojovať proti takémuto správaniu.</P><P>Rámcové rozhodnutie Rady 2008/913/SVV<NOTE TYPE="NUM">Rámcové rozhodnutie Rady 2008/913/SVV z 28. novembra 2008 o boji proti niektorým formám a prejavom rasizmu a xenofóbie prostredníctvom trestného práva, Ú. v. EÚ L 328, 6.12.2008.</NOTE> ukladá členským štátom povinnosť trestať úmyselné verejné podnecovanie k rasistickému alebo xenofobickému násiliu alebo nenávisti a pri akýchkoľvek iných trestných činoch považovať rasistickú alebo xenofobickú motiváciu za priťažujúcu okolnosť alebo ju brať do úvahy pri určovaní trestov. Členské štáty boli povinné transponovať toto rámcové rozhodnutie do vnútroštátnych právnych poriadkov do 28. novembra 2010.</P><P>V súčasnosti Komisia čo najdôkladnejšie monitoruje vykonávanie rámcového rozhodnutia, ktoré ak sa uskutoční v plnom rozsahu a zodpovedajúcim spôsobom významne prispeje k prevencii i potrestaniu rasistického alebo xenofobického násilia v členských štátoch.</P></CONTENTS></ANSWER></AQE.QER>