<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000187">O-000187/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="34234">Antonyia Parvanova</PERSON>, Baroness <PERSON ID="4529">Sarah Ludford</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="2327">Linda McAvan</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96743">Michèle Rivasi</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="1927">Peter Liese</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="96944">Marina Yannakoudakis</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000187">Vec: Pozícia a záväzok EÚ pred zasadnutím OSN na vysokej úrovni o prevencii a kontrole neprenosných chorôb </OBJECT><CONTENT><PARA>Každoročne zomrie 36 miliónov ľudí na chronické neprenosné choroby, ktorým možno do značnej miery predísť, ako sú srdcovocievne ochorenia, rakovina, chronické pľúcne choroby a cukrovka. Predstavuje to 63 % z celkovo 57 miliónov úmrtí a predpokladá sa, že do roku 2030 si tieto choroby vyžiadajú životy 52 miliónov ľudí<FNREF FNIDREF="FN1"/>. Európa, v ktorej sa neprenosné choroby podieľajú 86 % na všetkých úmrtiach, nesie v tejto oblasti najťažšie bremeno<FNREF FNIDREF="FN2"/>: podiel srdcovocievnych ochorení na všetkých úmrtiach je 52 %, rakoviny 19 %, pľúcnych chorôb 4 % a cukrovky 2 %<FNREF FNIDREF="FN3"/>. </PARA><PARA>Kríza v oblasti neprenosných chorôb nie je len katastrofálnou sociálnou a zdravotnou záťažou, je zároveň hospodárskou záťažou. Svetové ekonomické fórum klasifikuje neprenosné choroby ako jednu z celosvetovo najvýznamnejších hrozieb hospodárskeho rozvoja<FNREF FNIDREF="FN4"/>. </PARA><PARA>Neprenosné choroby predstavujú celosvetovú hrozbu a vyžadujú si taktiež celosvetovú reakciu. Preto sa Valné zhromaždenie OSN v máji 2010 rozhodlo zvolať na 19. – 20. septembra 2011 samit na vysokej úrovni o prevencii a kontrole neprenosných chorôb za účasti hláv štátov a vlád.</PARA><PARA>Vzhľadom na to, že EÚ nesie najťažšie bremeno neprenosných chorôb vo svete, aké kroky prijme Komisia na to, aby zabezpečila, že Európska únia zaujme na tomto samite na vysokej úrovni jasný a účinný postoj?</PARA><PARA>Čo okrem toho Komisia podnikne v záujme zaručenia úspešnej implementácie výsledkov samitu v Európskej únii?</PARA><FN FNID="FN1">  Valné zhromaždenie Organizácie spojených národov 19. mája 2011, správa generálneho tajomníka o prevencii a kontrole neprenosných chorôb (A/66/83) na , sprístupnená 23. júna 2011</FN><FN FNID="FN2">  Konzultácia WHO na vysokej úrovni, http://www.euro.who.int/en/what-we-do/event/regional-high-level-consultation-on-noncommunicable-diseases, sprístupnená 23. júna 2011</FN><FN FNID="FN3">  Nadobudnúť zdravie: európska stratégia prevencie a kontroly neprenosných chorôb (2006) http://www.euro.who.int/en/what-we-do/health-topics/environment-and-health/urban-health/publications/2006/gaining-health.-the-european-strategy-for-the-prevention-and-control-of-noncommunicable-diseases</FN><FN FNID="FN4">  Svetové ekonomické fórum. Global Risks report 2011 http://riskreport.weforum.org/, sprístupnená 23. júna 2011</FN></CONTENT></QUEST>