<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0026">O-0026/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28139">Carl Schlyter</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="28219">Daniel Caspary</PERSON>, v mene skupiny <GRPOL GRPOLID="2948">PPE</GRPOL>, <PERSON ID="28137">Kader Arif</PERSON>, v mene skupiny <GRPOL GRPOLID="2949">S&amp;D</GRPOL>, <PERSON ID="97229">Niccolò Rinaldi</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="96646">Helmut Scholz</PERSON>, v mene skupiny <GRPOL GRPOLID="2950">GUE/NGL</GRPOL>, <PERSON ID="33569">Syed Kamall</PERSON>, v mene skupiny <GRPOL GRPOLID="2969">ECR</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0026">Vec: Transparentnosť a súčasný stav rokovaní o ACTA (Obchodnej dohode o boji proti falšovaniu)</OBJECT><CONTENT><PARA>Parlament opakovane vyzval Komisiu a Radu, aby zabezpečili čo najširší prístup k dokumentom ACTA, najmä vo svojich správach z 18. decembra 2008 (Sustova správa <ANCHOR ID="1" FAMILY="TA" TYPE="P6-TA" YEAR="2008" NUMBER="0634">P6_TA(2008)0634</ANCHOR>) a z 11. marca 2009 (Cashmanova správa <ANCHOR ID="2" FAMILY="TA" TYPE="P6-TA" YEAR="2009" NUMBER="0114">P6_TA(2009)0114</ANCHOR>), v ktorej uvádza, že „Komisia by mala okamžite sprístupniť verejnosti všetky dokumenty týkajúce sa prebiehajúcich medzinárodných rokovaní o Obchodnej dohode o boji proti falšovaniu (ACTA)“.</PARA><PARA>Vo svojom uznesení z 9. februára 2010 o rámcovej dohode s Komisiou (<ANCHOR ID="3" FAMILY="TA" TYPE="P7-TA" YEAR="2009" NUMBER="0009">P7_TA(2009)0009</ANCHOR>) žiada Parlament okamžité a úplné informácie počas každého štádia rokovaní o medzinárodných dohodách, najmä pokiaľ ide o otázky obchodu a iné rokovania vyžadujúce postup súhlasu, aby sa tak v plnom rozsahu uplatňoval článok 218 ZFEÚ. 27. januára 2010 Komisia ubezpečila o svojom záväzku užšej spolupráce s Parlamentom, pokiaľ ide o toto uznesenie.</PARA><PARA>Kedy poskytne Komisia Parlamentu prístup ku všetkým primárnym textom týkajúcim sa ACTA, najmä k mandátu Rady na rokovania o ACTA, zápisniciam rokovacích schôdzí ACTA, návrhom kapitol ACTA a pripomienkam účastníkov ACTA k návrhom kapitol? </PARA><PARA>Vykonala Komisia hodnotenie vplyvu uplatňovania ACTA na elektronický obchod v EÚ a na celom svete? Ako zabezpečí Komisia, aby presadzovanie ustanovení ACTA o obchode na internete bolo v plnom súlade s <I>acquis</I>, a ako bude riešiť prípadné nezlučiteľnosti?</PARA><PARA>Súhlasí Komisia s tým, že dokumenty ACTA by mali byť predložené Parlamentu skôr, než nadobudne účinnosť nová rámcová dohoda?</PARA></CONTENT></QUEST>