<MOTION LG="SK" TYPE="RE">
<COVER>
<DATE-DEPOSIT DATE="20070423">23. 4. 2007</DATE-DEPOSIT>
<NUM-MOTION TYPE="B6" NUM="0170" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0170">B6‑0170/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladá Roberta Angelilli</CONTENT></PARA>
<PARA>
	<CONTENT>v mene Skupiny Únie za Európu národov</CONTENT></PARA>
<PARA>
	<CONTENT>o homofóbii v Európe</CONTENT></PARA>
</TITLE-COV>
<NUM-PE NUM="389.436">PE 389.436v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0170">B6‑0170/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o homofóbii v Európe</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na termín homofóbia, ako je vymedzený v encyklopédiách, t. j. iracionálny strach z homosexuality alebo z homosexuálov alebo opovrhovanie homosexualitou alebo homosexuálmi;</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže zásada nediskriminácie je zakotvená v zmluvách, a teda ju uznávajú všetky členské štáty, ako je ustanovené v článku 6 Zmluvy o Európskej únii: „Únia je založená na zásadách slobody, demokracie, dodržiavania ľudských práv a základných slobôd a právneho štátu, ktoré sú spoločné členským štátom“ a „Únia rešpektuje základné ľudské práva“;</CONTENT></PARA>
<PARA>
<SYMBOL>B.</SYMBOL>
<CONTENT>keďže politiky EÚ ochraňujú a podporujú tieto zásady a zásadu nediskriminácie;</CONTENT></PARA>
<PARA>
<SYMBOL>C.</SYMBOL>
<CONTENT>keďže členské štáty EÚ sú demokraciami, ktoré majú k dispozícii primerané právne nástroje, a môžu ich použiť pri porušení zákona a nerešpektovaní základných práv, ako sú vymedzené v zmluvách a v ich vnútroštátnych ústavách;</CONTENT></PARA>
<PARA>
<SYMBOL>1.</SYMBOL>
<CONTENT>považuje za nevyhnutné, aby sa na úrovni európskej i vnútroštátnej rešpektovali základné práva a zásada nediskriminácie, a to v oblasti politickej, kultúrnej i sociálnej;</CONTENT></PARA>
<PARA>
<SYMBOL>2.</SYMBOL>
<CONTENT>zastáva názor, že demokracie EÚ plne rešpektujú ľudské práva a majú k dispozícii primerané právne nástroje, ktoré sa musia uznávať, a že podľa zásady subsidiarity by mala Únia zasiahnuť len vtedy, keď členské štáty nie sú schopné uskutočniť navrhnutý postup alebo dosiahnuť navrhnutý cieľ;</CONTENT></PARA>
<PARA>
<SYMBOL>3.</SYMBOL>
<CONTENT>domnieva sa, že vhodná nediskriminačná politika by nemala viesť k prehnaným opatreniam alebo k prípadom intolerancie, pretože by to mohlo zhoršiť každý diskriminačný a neprimeraný postoj k homosexualite;</CONTENT></PARA>
<PARA>
<SYMBOL>4.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, parlamentom a vládam členských štátov.</CONTENT></PARA></CORPUS>
</MOTION>