<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0069">O-0069/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4528">Neil Parish</PERSON> v mene <COMMITTEE COMMID="820">Výboru pre poľnohospodárstvo</COMMITTEE> a rozvoj vidieka</TI-AUTHOR><TI-DEST>Komisii</TI-DEST></TI><OBJECT OBJID="OBJ0069">Vec: Klonovanie zvierat na zabezpečenie výživy</OBJECT><CONTENT><PARA>V smernici 98/58/ES<FNREF FNIDREF="FN1"/> sa uvádza, že „prirodzené alebo umelé rozmnožovanie alebo rozmnožovacie postupy, ktoré ktorémukoľvek z dotknutých zvierat spôsobujú alebo pravdepodobne spôsobujú utrpenie alebo poranenia, sa nesmú vykonávať“. Z Protokolu o ochrane a dobrých životných podmienkach zvierat vyplýva požiadavka, aby Spoločenstvo a členské štáty pri vypracúvaní a realizácii poľnohospodárskych a výskumných politík v plnej miere zohľadňovali požiadavky týkajúce sa dobrých životných podmienok zvierat.</PARA><PARA>1. Stotožňuje sa Komisia s názorom, že klonovanie zhoršuje životné podmienky zvierat a výrazne zníži genetickú rôznorodosť v populáciách hospodárskych zvierat, čím sa zvýši pravdepodobnosť, že celé stáda budú vyhubené v dôsledku chorôb, na ktoré sú náchylné?</PARA><PARA>2. Môže Komisia poskytnúť dlhodobé ukazovatele životných podmienok a zdravia klonovaných zvierat a ich potomstva?</PARA><PARA>3. Čo doteraz urobila Komisia pre to, aby informovala spotrebiteľov a podporila verejnú diskusiu o klonovaní zvierat a jeho možných dôsledkoch (porušovanie noriem v oblasti zdravia zvierat a ich životných podmienok, ľudské zdravie a bezpečnosť, dosah na biodiverzitu)?</PARA><PARA>4. Považuje Európska komisia klonovanie zvierat a ich potomstva na zabezpečenie výživy za oprávnené z etického hľadiska a aké argumenty podporujú hodnotenie Komisie?</PARA><PARA>5. Čo Komisia doteraz urobila pre to, aby zabránila tomu, že dovážané klonované zvieratá a ich potomstvo sa dostanú do potravinového reťazca?</PARA><PARA>6. Plánuje Komisia v tejto súvislosti predložiť konkrétne návrhy na zákaz klonovania zvierat na zabezpečenie výživy a dovoz klonovaných zvierat, ich potomstva a semena, ako aj produktov z klonovaných zvierat alebo ich potomstva?</PARA><FN FNID="FN1">  Ú. v. EÚ L 221, 8.8.1998, s. 23.</FN></CONTENT></QUEST>