<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0215">O-0215/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1665">Salvador Garriga Polledo</PERSON>, <PERSON ID="96813">Barbara Matera</PERSON>, <PERSON ID="38596">Elisabeth Morin-Chartier</PERSON>, <PERSON ID="96850">Damien Abad</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0215">Vec: Potreba urýchlenej revízie nariadenia o Európskom fonde na prispôsobenie sa globalizácii</OBJECT><CONTENT><PARA>Po revízii nariadenia o Európskom fonde na prispôsobenie sa globalizácii (EFPG) v júni 2009, ktorá umožnila poskytovanie podpory aj pracovníkom, ktorí boli prepustení v priamom dôsledku celosvetovej finančnej a hospodárskej krízy, bolo Komisii predložených mnoho žiadostí o financovanie z EFPG. Toto značné zvýšenie dopytu poukázalo na nedostatky fungovania fondu, predovšetkým na dlhé lehoty čakania na vlastné poskytnutie finančnej pomoci.</PARA><PARA>Európsky parlament prijal 7. septembra 2010 uznesenie o financovaní a fungovaní EFPG (správa <ANCHOR ID="1" FAMILY="REPORT" TYPE="A7" YEAR="2010" NUMBER="0236">A7-0236/2010</ANCHOR>, spravodajca: Miguel Portas), v ktorom vyzýva na skvalitnenie procedurálnych a rozpočtových predpisov fondu. Za týmto účelom požiadal Európsky parlament Komisiu, aby zároveň so strednodobým zhodnotením fondu predložila nový návrh na revíziu nariadenia o EFPG.</PARA><PARA>1.  Vzhľadom na naliehavosť situácie spôsobenej prílivom nových žiadostí, kedy Komisia zamýšľa predložiť návrh na revíziu nariadenia o EFPG?</PARA><PARA>2.  Predĺži takáto revízia dobu platnosti revízie nariadenia EFPG z roku 2009 a výnimiek, ktoré poskytla do konca viacročného finančného rámca v roku 2013 (namiesto pôvodne plánovaného roku 2011) v súlade s požiadavkou Parlamentu v tejto veci?</PARA><PARA>3.  Ktoré z konkrétnych návrhov uvedených v príslušnej správe Európskeho parlamentu o uľahčení, urýchlení a zjednodušení mobilizácie EFPG mieni Komisia zahrnúť do svojho nového legislatívneho návrhu?</PARA></CONTENT></QUEST>