<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>EP si udelil absolutórium za rok 2004</Title><Topic>Rozpočtová kontrola</Topic><PublicationDate>2006-09-26 - 14:00</PublicationDate><Chapo>

Plénum Európskeho parlamentu si udelilo absolutórium za plnenie parlamentného rozpočtu za rok 2004. Udelenie absolutória malo prebehnúť už 27. apríla 2006, no bolo odložené, aby mohol Výbor EP pre rozpočtovú kontrolu znovu preskúmať doterajšie nájomné za dve parlamentné budovy v Štrasburgu, ako aj cenu požadovanú za ich odkúpenie. 

</Chapo><Content><xhtml:div>

<xhtml:div align="justify">Parlament si štrasburské budovy Winstona Churchilla (WIC) a Salvadora de Madariagu (SDM) prenajíma od mesta Štrasburg, ich vlastníkom je ale súkromný investor. Pri rokovaniach o zakúpení obidvoch budov vyšlo tento rok na jar najavo, že mesto Štrasburg účtuje Parlamentu podstatne vyššie nájomné, ako odvádza vlastníkovi. "Do tej doby sa Parlament mylne domnieval, že jeho platby nájomného mestu Štrasburg boli v plnej výške prevádzané spoločnosti SCI Erasme, k čomu však v skutočnosti nedochádzalo," konštatuje správa o udelení absolutória.</xhtml:div>
<xhtml:div align="justify"> </xhtml:div>
<xhtml:div align="justify">Podľa prepočtov činia preplatky za 25 rokov doby trvania zmluvy - po odpočítaní investičným nákladov a nákladov na uskutočnené práce - najmenej 32 miliónov eur. Podľa EP sa nedá vylúčiť, že preplatky dosiahnu až 46 miliónov eur (vnútorný audit) alebo takmer 60 miliónov eur (externá kontrola účtov).</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Prístup Štrasburgu "minimálne nezdvorilý"</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Správa Parlamentu až do zistenia preplatkov nikdy nespochybnila primeranosť výšky nájomného a nikdy neoverovala, či boli platby nájomného v plnej výške prevádzané na SCI Erasme, ale ani nikdy nebola o tejto záležitosti zo strany mesta Štrasburg informovaná. "Iba mesto Štrasburg vedelo o existencii dvoch rôznych zmluvných vzťahov medzi tromi zúčastnenými stranami a len mesto Štrasburg už od roku 1981 vedelo o rozdieloch medzi oboma čiastkami", konštatuje schválený text.</xhtml:div>
<xhtml:div align="justify"> </xhtml:div>
<xhtml:div align="justify">Nájomné, ktoré Parlament platí za budovy, by podľa uznesenia malo pokrývať náklady na výstavbu, údržbu a používanie, ale „v žiadnom prípade by nemalo zahŕňať zisk pre hostiteľskú krajinu alebo miestne či regionálne orgány v tejto krajine“. Rovnako tak je taktiež podľa poslancov obvyklé, že každý verejný pozemok, ktorý dá hostiteľský štát k dispozícii orgánom EÚ, sa tomuto orgánu poskytuje zadarmo a nezaťažený žiadnymi záväzkami.</xhtml:div>
<xhtml:div align="justify"> </xhtml:div>
<xhtml:div align="justify">"Je však treba priznať, že nič z toho nebolo zmluvne stanovené v dôsledku dobrých vzťahov s mestom Štrasburg ako údajne neziskovým orgánom, okrem toho neexistuje žiadne právne ustanovenie zakazujúce štátnym, miestnym alebo regionálnym orgánom vytvárať zisk, je však toho názoru, že prístup mesta Štrasburg je, minimálne nezdvorilý, pretože je v rozpore so zásadami pohostinnosti voči medzinárodným inštitúciám", konštatuje sa v prijatom uznesení.</xhtml:div>
<xhtml:div align="justify"> </xhtml:div>
<xhtml:div align="justify">EP ďalej "vyjadruje hlboké poľutovanie nad tým, že mesto Štrasburg a súkromný investor, SCI Erasme, neprejavili vo vzťahu k Parlamentu dostatok dobrej vôle". Rovnako tak vyjadruje poľutovanie nad nedostatkom rozhodnosti správy samotného Parlamentu. Hlboké poľutovanie vyjadruje správa ja nad tým, že spoločnosť SCI Erasme nevyhovela žiadosti o všetku príslušnú dokumentáciu.</xhtml:div>
<xhtml:div align="justify"> </xhtml:div>
<xhtml:div align="justify">Uznesenie tiež konštatuje, že neexistuje žiadny celkovo spoľahlivý základ pre stanovenie primeraného nájomného za budovy WIC a SDM, keďže EP je jediným záujemcom. Podľa poslancov preto ani nie je vhodné porovnávať náklady na kancelárske priestory v rôznych krajinách a mestách. Aj to podľa uznesenia sťažilo stanovenie "rozumnej výšky" nájomného a taktiež posúdenie, či Parlament po celú dobu platil primerané nájomné.</xhtml:div>

</xhtml:div></Content><REF text-before="reference_abbr"><ns1:ID>20060922IPR10877</ns1:ID></REF><Knowmore text-before="more"><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní na stránke:</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>