<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2004-0067">O-0067/04</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28267">Josep Borrell Fontelles</PERSON> v mene <COMMITTEE COMMID="1130">Dočasný výbor pre politické výzvy a rozpočtové prostriedky rozšírenej Únie v rokoch 2007-2013</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0067">Vec: Príprava nového finančného rámca</OBJECT><CONTENT><PARA>Príprava nového finančného rámca predstavuje jednu z hlavných výziev pre Úniu v nadchádzajúcich rokoch.</PARA><PARA>Parlament vo svojej správe prijatej v 5. volebnom období pripomína, že „bez dosiahnutia dohody medzi Európskym parlamentom a Radou o finančnom balíku nebude k dispozícii žiaden finančný výhľad, keďže existujúca zmluva nestanovuje žiaden záväzok vytvoriť finančný výhľad a ustanovuje iba ročné rozpočty“(<ANCHOR ID="1" FAMILY="REPORT" TYPE="A5" YEAR="2004" NUMBER="0268">A5-0268/04</ANCHOR>).</PARA><PARA>Vstup Zmluvy zakladajúcej Ústavu pre Európu do platnosti nemení úlohu Európskeho parlamentu a predpokladá, že viacročný rámec sa stane európskym právnym predpisom, o ktorom rozhodne Rada po získaní súhlasu Európskeho parlamentu a po zmierovacom konaní.</PARA><PARA>Ako plánuje Rada spolupracovať s Parlamentom vzhľadom na súčasný a budúci inštitucionálny rámec?</PARA><PARA>Môže Rada uviesť, aké opatrenia má v úmysle zaviesť na zabezpečenie štruktúrovaného politického dialógu, ako to predpokladá spoločné vyhlásenie prijaté týmto orgánom v júli 2004?</PARA><PARA>Môže predseda uviesť kalendár Rady?</PARA><PARA>Je Rada pripravená schváliť mesačný trialóg s tromi predsedníctvami počnúc 1. januárom 2005, aby sa zabezpečila účinná výmena informácií?</PARA><PARA>Považuje Rada „Prodiho balík“ za svoj pracovný základ?</PARA><PARA>Aká je podľa názoru Rady súvislosť medzi návrhmi Komisie týkajúcimi sa nového finančného rámca a problematikou vlastných zdrojov?</PARA></CONTENT></QUEST>