<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0038">O-0038/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4338">Thierry Cornillet</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0038">Vec: Falšovanie liekov</OBJECT><CONTENT><PARA>Falšovanie liekov je najzávažnejšou a najnemorálnejšou formou falšovania tovaru a v mnohých krajinách predstavuje narastajúce nebezpečenstvo, pretože ohrozuje zdravie a dokonca aj životy miliónov osôb.</PARA><PARA>Hlavne v rozvojových krajinách sú v obehu lieky s väčším alebo menším obsahom účinných látok, bez účinných látok alebo dokonca toxické lieky. V týchto krajinách sú predmetom falšovania hlavne lieky proti chorobám, ktoré môžu byť smrteľné napr. malária, tuberkulóza a HIV/AIDS. </PARA><PARA>Svetový vývoj v oblasti falšovania liekov je znepokojujúci. Podľa odhadov Svetovej zdravotníckej organizácie postihuje 6% svetového obchodu (10% podľa amerického úradu pre kontrolu potravín a liekov (Food and Drug Administration)). Preukázalo sa, že až 70% liekov proti malárii, ktoré sú v obehu v Kamerune, je falšovaných a Svetová zdravotnícka organizácia potvrdila v roku 2003 rovnaké percento aj v prípade 6 ďalších afrických krajín. 25% liekov konzumovaných v chudobných krajinách je pravdepodobne falšovaných.</PARA><PARA>Európska únia sa zapojila neskoro do medzinárodného boja „proti falšovaniu“. <BRK/></PARA><PARA><LIST TYPE="UL"><ITEM>Ktoré opatrenia, okrem oznámenia   Komisie s názvom „Stratégia vymožiteľnosti práv duševného vlastníctva   v tretích krajinách“, Európska únia prijala a plánuje prijať pre boj   proti nebezpečenstvu falšovania liekov na jej území? <BRK/>  </ITEM></LIST></PARA><PARA>Existujú mnohé dôvody, ktoré vysvetľujú vysokú prítomnosť falšovaných liekov v rozvojových krajinách. <BRK/></PARA><PARA><LIST TYPE="UL"><ITEM>Ktoré iniciatívy zamerané na   posilnenie regulačných kapacít a kapacít kontroly kvality zdravotníckych   výrobkov a materiálov uvedených na trh v krajinách s nedostatočnými   zdrojmi plánuje EÚ uskutočniť? <BRK/></ITEM></LIST></PARA><PARA><LIST TYPE="UL"><ITEM>Nemala by byť Európska únia   hnacím motorom pri podpore medzinárodnej dohody, ktorej cieľom je zaviesť   v právnych predpisoch každej krajiny trestné obvinenie (trestný čin   alebo priestupok) pre prípady falšovania alebo nezákonného držania liekov?  <BRK/>   <BRK/></ITEM></LIST></PARA></CONTENT></QUEST>