<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0048">O-0048/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="4303">Helmuth Markov</PERSON> a <PERSON ID="1898">Erika Mann</PERSON> v mene <COMMITTEE COMMID="810">Výboru pre medzinárodný obchod</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0048">Vec: Dočasná dohoda o hospodárskom partnerstve medzi Európskym spoločenstvom a jeho členskými štátmi na jednej strane a Pobrežím Slonoviny na druhej strane</OBJECT><CONTENT><PARA>1. Môže Komisia oznámiť Európskemu parlamentu očakávaný termín uzatvorenia „úplnej“ dohody o hospodárskom partnerstve s krajinami západnej Afriky?</PARA><PARA>2. Očakáva Komisia, že podpísanie komplexnej dohody prehĺbi podporu hospodárskeho rastu, rozvoja a dobrej správy vecí verejných v Pobreží Slonoviny a v celom regióne západnej Afriky?</PARA><PARA>3. Zohľadňujú sa pri rokovaniach nejaké osobitné záujmy týkajúce sa tohto regiónu a ako sa bude táto „úplná“ dohoda o hospodárskom partnerstve líšiť od dohody so štátmi Cariforum-u?</PARA><PARA>4. Zaviaže sa Komisia, že Pobrežiu Slonoviny a jeho súkromnému sektoru poskytne primeranú administratívnu a technickú pomoc s cieľom uľahčiť transformáciu jeho hospodárstva po podpísaní dočasnej dohody o hospodárskom partnerstve?</PARA><PARA>5. Podmieni Komisia začlenenie Pobrežia Slonoviny do úplnej dohody o hospodárskom partnerstve tým, že v tejto krajine musí byť zodpovedná a demokraticky zvolená vláda?</PARA><PARA>6. Môže Komisia uviesť, ako posudzuje v súvislosti s DHP medzi EÚ a Pobrežím Slonoviny tieto aspekty:</PARA><PARA>i) Sú prísnejšie pravidlá na ochranu novovzniknutých priemyselných odvetví potrebné a/alebo zabezpečené?</PARA><PARA>ii) Budú ustanovenia o právach duševného vlastníctva dohodnuté tak, aby sa ochránili nielen európske a medzinárodné práva duševného vlastníctva, ale aj tradičné poznatky?</PARA><PARA>iii) Je potrebné prispôsobiť pravidlá vládneho obstarávania osobitným potrebám Pobrežia Slonoviny?</PARA><PARA>iv) V akom štádiu príprav sú podmienky na získanie „pracovných víz“ pre štátnych príslušníkov Pobrežia Slonoviny? Budú sa vzťahovať na obdobie 24 mesiacov? Na ktoré povolania sa budú vzťahovať?</PARA><PARA>7. Môže Komisia podporiť žiadosť o konzultáciu s Parlamentom pred prijatím rozhodnutia o predbežnom uplatňovaní medzinárodných dohôd, ako je to v prípade dohôd o hospodárskom partnerstve, kedy sa vyžaduje postup súhlasu, s cieľom vytvoriť politické porozumenie pre postup súhlasu?</PARA><PARA>8. Môže Komisia vysvetliť, ako posúdi politickú situáciu v Pobreží Slonoviny v súvislosti s dočasnou alebo konečnou dohodou o hospodárskom partnerstve? Politickú situáciu v Pobreží Slonoviny nemožno charakterizovať na základe demokratických noriem. Je pravdepodobné, že voľby sa neuskutočnia do ratifikácie dočasnej alebo konečnej DHP. Ako posúdi Komisia situáciu v tomto prípade? Aký bude mať toto posúdenie vplyv na možnosť ďalších 15 západoafrických krajín využívať výhody dôležitej biregionálnej dohody o obchode a rozvoji?</PARA><PARA>9. Môže Komisia objasniť časový rámec rozvojovej pomoci týkajúcej sa DHP s Pobrežím Slonoviny?</PARA></CONTENT></QUEST>