<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000143">O-000143/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96648">Philippe Lamberts</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000143">Vec: Vymenovanie generálneho riaditeľa MMF</OBJECT><CONTENT><PARA>V súčasnosti prebieha výber budúceho generálneho riaditeľa Medzinárodného menového fondu (MMF). </PARA><PARA>Európskej únii sa otvára príležitosť na podporu „otvoreného“ procesu výberu vedenia MMF „založeného na zásluhách a transparentnosti“, v súlade s odporúčaniami Medzinárodného menového a finančného výboru MMF z roku 2009. Takéto rozhodnutie by nadviazalo na záväzky, ktoré skupina G-20 prijala v apríli 2009, s cieľom odstúpiť od kritéria geografickej preferencie vo výberovom konaní. </PARA><PARA>Na zabezpečenie potrebnej legitímnosti výberu budúceho vedenia MMF treba splniť tri základné podmienky. Najskôr treba zaručiť, aby vybraný uchádzač získal podporu väčšiny členských štátov a hlasovacích práv. Presnejšie, je nevyhnutné, aby členské štáty mohli voliť individuálne a nie podľa oblastí a aby mohli verejne vyjadriť svoju podporu. Po druhé, treba zabezpečiť, aby bol postup na predloženie kandidatúry verejný a otvorený a aby bol dostatok času na posúdenie, verejné vypočutia a otvorené postupy hlasovania.</PARA><PARA>Nakoniec je potrebné spresniť profil funkcie a podrobné požadované kvalifikácie, aby sa zaručilo, že vybraný kandidát bude nezávislý a schopný pracovať so všetkými zúčastnenými stranami vrátane organizácií občianskej spoločnosti.</PARA><PARA>Aké opatrenia zamýšľa Komisia prijať, aby zabezpečila otvorené a transparentné výberové konanie založené na zásluhách?</PARA></CONTENT></QUEST>