<QUEST><TI><TI-INTRO>ÚSTNA OTÁZKA <QREF QID="H-2010-0037">H-0037/10</QREF></TI-INTRO><TI-SESSION>pre hodinu otázok na schôdzi v februári 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0037">Vec: Odstránenie vraku výletnej lode Sea Diamond</OBJECT><CONTENT><PARA>Vrak výletnej lode Sea Diamond stále, aj takmer tri roky od jej potopenia 13. apríla 2007, leží na morskom dne v kráteri pri ostrove Santorini, kde znečisťuje morské prostredie, narúša ekologickú rovnováhu a ohrozuje zdravie obyvateľov ostrova a priľahlého regiónu. Vrak lode je toxickou bombou. Podľa vedeckých štúdií spôsobuje rozsiahle znečistenie v oblasti vo forme mikroskopických plastových vlákien a vysokých koncentrácií toxických látok s vysokou tendenciou k bioakumulácii. Obyvatelia ostrova Santorini požadujú okamžité odstránenie tejto toxickej bomby z vôd pri ostrove, ale v skutočnosti vlády, či už súčasná vláda PASOK alebo predchádzajúca vláda novej demokracie, ich žiadosti odmietajú. Sľuby vlád zachrániť plavidlo sa ukazujú byť falošné, zatiaľ čo prepravnej spoločnosti Hellenic Louis Cruises ešte nebola priznaná zodpovednosť za nehodu, a pritom už dostala 55 miliónov dolárov odškodného!</PARA><PARA>Je Komisia informovaná o tomto vývoji a pokroku dosiahnutom v súvislosti s odstránením vraku lode Sea Diamond? Aké je jej stanovisko k požiadavkám a oprávneným nárokom obyvateľov Santorini?</PARA></CONTENT></QUEST>