<AQE.QER><ANSWER AID="AE-010051-11" QIDREFS=""><HEAD.A><TI3><P.WQ>Odpoveď pána Rehna  v mene Komisie</P.WQ></TI3><P.WQ><DATE.WQ DATE.DOC="">(12. decembra 2011)</DATE.WQ></P.WQ></HEAD.A><CONTENTS CTNID="AC-E-010051-11"><P>Uznáva sa, že fiškálna konsolidácia sa vo všeobecnosti spája s krátkodobými nepriaznivými účinkami na rast HDP a zamestnanosť. Stratégia fiškálnej konsolidácie EÚ však prihliada na osobitné okolnosti jednotlivých krajín Odloženie konsolidácie v mnohých krajinách, najmä v tých, ktoré sú pod prísnou kontrolou trhu a ktoré plnia ekonomické programy, so zreteľom na súčasnú nestabilitu na finančných trhoch jednoducho nie je riešením. Nezrealizovanie tohto úsilia o obmedzenie výdavkov by pravdepodobne malo za následok zhoršenie hospodárskych vyhliadok a ďalšie prehĺbenie sociálneho vylúčenia. Naopak krajiny, v ktorých sú fiškálne riziká obmedzené a v ktorých už konsolidácia prebieha v priaznivej miere, by mohli byť pružnejšie a mohli by nechať pôsobiť automatické stabilizátory za podmienky, že to v strednodobom horizonte neohrozí finančnú udržateľnosť. V tejto súvislosti najsľubnejšou stratégiou na podporu stabilizácie hospodárstva je zabezpečenie udržateľnosti.</P><P>Prijatie cieľov tzv. balíku šiestich návrhov má však širšie zameranie ako iba fiškálnu reštrikciu. Je reakciou na potrebu zvýšenej koordinácie politiky jednotlivých členských štátov. Tzv. balík šiestich návrhov podporuje nielen fiškálnu disciplínu, ale aj komplexný politický rámec zameraný na zabránenie a nápravu makroekonomickej, fiškálnej a finančnej nerovnováhy, ktorá je prekážkou riadneho fungovania menovej únie a znižuje jej dôveryhodnosť. Z toho dôvodu je najvyšším cieľom celého legislatívneho balíka poskytnúť dôkladný základ pre bezproblémové fungovanie spoločnej meny, a to podporou realizácie udržateľných politík podporujúcich rast. </P></CONTENTS></ANSWER></AQE.QER>