<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000069">O-000069/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000069">Vec: Primeraná reakcia na migračné toky v severnej Afrike a južnom Stredozemí</OBJECT><CONTENT><PARA>Vlnu politickej revolúcie v severnej Afrike sprevádzajú migračné toky, ktoré tvoria ľudia unikajúci pred nestabilitou a násilím, pričom to platí najmä v prípade Lýbie. Tieto pohyby sa zatiaľ obmedzili na príslušný región (Tunisko, Egypt a Alžírsko). Podľa správ však už dorazilo niekoľko tisícok ľudí (najmä občanov Tuniska a nedávno aj Eritrey) na pobrežie Lampedusy.</PARA><PARA>Keďže tieto pohyby si vyžadujú solidaritu so susedskými krajinami a aj v rámci EÚ, môže Rada objasniť:</PARA><PARA>1.  Akým spôsobom plánuje pomôcť krajinám regiónu zvládať situáciu a podporovať tých, ktorí nemôžu opustiť región a ktorí by mohli potrebovať medzinárodnú ochranu?</PARA><PARA>2.  Ako plánuje prinútiť Taliansko a Grécko, aby uplatňovali smernicu o poskytovaní dočasnej ochrany (2001/55/ES) a smernicu, ktorou sa ustanovujú minimálne normy pre prijímanie žiadateľov o azyl (2003/9/EC), vzhľadom na kritickú situáciu s migrantmi a utečencami na Lampeduse a Evrose?</PARA><PARA>3.  Akým spôsobom zabezpečí primeranú ochranu maloletých bez sprievodu, ktorí sa podľa poskytnutých informácií ocitli na Lampeduse a predstavujú mimoriadne ohrozenú skupinu?</PARA><PARA>4.  Čo plánuje urobiť v súvislosti s premiestnením utečencov v rámci EÚ a medzi jednotlivými členskými štátmi, najmä pokiaľ ide o žiadateľov o vstup, ktorí potrebujú medzinárodnú ochranu?</PARA><PARA>5.  Akým spôsobom chce vytvoriť účinnejšie mechanizmy solidarity medzi členskými štátmi?</PARA><PARA>6.  Akým spôsobom chce z dlhodobého hľadiska zabezpečiť, aby spoločný azylový systém EÚ vznikol do konca roka 2012?</PARA></CONTENT></QUEST>