<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000024">O-000024/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4348">Emilio Menéndez del Valle</PERSON>, <PERSON ID="96930">Vital Moreira</PERSON><BRK/>v mene <COMMITTEE COMMID="2859">Výboru pre medzinárodný obchod</COMMITTEE></TI-AUTHOR></TI><OBJECT OBJID="OBJ000024">Vec: Návrh rozhodnutia Rady o uzavretí regionálneho dohovoru o paneuro-stredomorských preferenčných pravidlách pôvodu</OBJECT><CONTENT><PARA>Regionálny dohovor o paneuro-stredomorských preferenčných pravidlách pôvodu bude predstavovať dôležitý krok smerom k vytvoreniu skutočnej euro-stredozemskej zóny voľného obchodu a k sociálnej a hospodárskej integrácii tohto regiónu.</PARA><PARA>1.  Ako účinne prispeje podľa Komisie prijatie tohto nového nástroja k reakcii EÚ na arabskú jar v rámci partnerstva pre demokraciu a spoločnú prosperitu s južným Stredozemím a k novej reakcii na meniace sa susedstvo?</PARA><PARA>2.  Dohovor nezahŕňa mechanizmus urovnávania sporov. V prípade sporu sa musia strany uchýliť k mechanizmom urovnávania sporov ustanoveným v jednotlivých dohodách o voľnom obchode, ak také existujú. Môže Komisia vysvetliť, prečo je to tak a ako plánuje efektívne riešiť spory, keď dohovor nadobudne platnosť? </PARA><PARA>3.  Môže Komisia vysvetliť, prečo dohovor nezahŕňa žiadne ustanovenia o preskúmaní či revízii? Má Komisia v úmysle vykonať v budúcnosti posúdenie vplyvu fungovania tohto dohovoru? Súhlasila by Komisia s tým, že je potrebné vykonať revíziu tohto systému? Ktoré aspekty dohody sa môžu zlepšiť?</PARA><PARA>4.  Napriek technickej dohode medzi EÚ a Izraelom vyvážajú niektoré spoločnosti do EÚ tovar pochádzajúci z okupovaných území podľa Dohody o pridružení medzi EÚ a Izraelom. Colné orgány členských štátov EÚ nemôžu skontrolovať každú zásielku, pričom používanie poštového smerovacieho čísla na izraelských colných dokumentoch naďalej spôsobuje zjavné nedostatky. Ako zabezpečí Komisia efektívne vykonávanie dohovoru spôsobom, ktorý nezvýši riziko možných zneužití? Aké dodatočné kroky, či už bilaterálne alebo v rámci tohto dohovoru, plánuje Komisia podniknúť, aby zabezpečila, že strany, ktoré neuzavreli podobnú technickú dohodu s Izraelom, budú pred kumuláciou uplatňovať rovnocenné pravidlá? Plánuje Komisia koordináciu s colnými orgánmi členských štátov s cieľom zaistiť, aby sa technická dohoda uplatňovala aj na kumulované výrobky? </PARA><PARA>5.  Plánuje Komisia zmenu z technickej dohody na záväznú dohodu na európskej úrovni?</PARA></CONTENT></QUEST>