<imp:content xmlns:imp="http://APIE.imp">

<imp:doc imp:orderNum="SK">
<InfopressAngleDeVue language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Mladí ľudia ovplyvňujú dianie v EÚ už dnes</Title><Topic>Budúcnosť Európy/európska integrácia</Topic><Country>Slovensko</Country><PublicationDate>2010-10-25 - 10:25</PublicationDate><Chapo>Riaditeľ Informačnej kancelárie Európskeho parlamentu v SR Robert Hajšel spolu s poslancami Európskeho parlamentu Katarínou Neveďalovou a Eduardom Kukanom privítal v priestoroch bratislavského Európskeho informačného centra delegáciu 6. ročníka národného zasadnutia Modelového Európskeho parlamentu, ktoré sa uskutočnilo 24. až 28. septembra.</Chapo><Content><xhtml:div>

<xhtml:div>Modelový Európsky parlament je súčasťou medzinárodného projektu organizovaného Ministerstvom školstva SR prostredníctvom Metodicko-pedagogického centra v Bratislave a v spolupráci s Nadáciou Modelový Európsky parlament v holandskom Haagu.</xhtml:div>
<xhtml:div><xhtml:span>Úvodné stretnutie účastníkov tohtoročného národného zasadnutia Modelového Európskeho parlamentu (MEP) otvoril Robert Hajšel, ktorý tento projekt ocenil ako významnú aktivitu, ktorá na regionálnej, národnej a medzinárodnej úrovni podporuje myšlienky európskeho občianstva. "Mládež je dôležitou cieľovou skupinou, nielen preto, že bude čoskoro ovplyvňovať dianie na obecnej, regionálnej i celoeurópskej úrovni. Mladí ľudia ovplyvňujú spoločnosť už teraz tým, ako sa zapájajú do verejných vecí a ako sa snažia prejaviť vlastné názory na veci, ktoré sa okolo nich dejú," povedal R. Hajšel. Hoci mladí ľudia prejavujú záujem o aktivity či súťaže organizované Informačnou kanceláriou EP v SR, na posledných voľbách do Európskeho parlamentu (EP) sa vo vekovej kategórii 18 až 24 rokov zúčastnilo len 13 % oprávnených voličov, čo je menej ako celoslovenský priemer (20 %). Podľa prieskumu Eurobarometer bol dôvodom neúčasti predovšetkým nedostatočné vedomosti o EP a nezáujem o politiku. Jedným z konkrétnych krokov, ktoré môžu už pri najbližších voľbách priniesť lepšie výsledky, je aj projekt Modelový Európsky parlament.<xhtml:br/><xhtml:br/>Národná koordinátorka MEP Mária Rychnavská predstavila účastníkov 6. ročníka národného zasadnutia MEP a jeho hlavné ciele - učiť študentov politickej kultúre, zlepšovať ich komunikačné a argumentačné zručnosti a hľadať riešenia na problémy, ktorými sa zaoberá skutočný EP. Podľa jej slov ambíciou projektu je "poskytnúť žiakom ucelenejší pohľad na proces európskej spolupráce, na mechanizmus práce európskych inštitúcií a vyvolať záujem o štúdium tém, o ktorých sa diskutuje v reálnom Európskom parlamente". MEP má svoje miesto v procese vzdelávania, o čom svedčí aj jeho šesťročná tradícia a čoraz vyšší počet zapojených škôl na celom Slovensku. Z vyše dvadsiatky škôl zapojených pred šiestimi rokmi sa tento rok v júni na regionálnych zasadnutiach zúčastnilo 111 škôl prostredníctvom 564 študentov - 46 študentov sa stretlo na národnom zasadnutí v Bratislave, pričom piati z nich sa zúčastnia na medzinárodnom zasadnutí, ktoré sa uskutoční na prelome októbra a novembra tohto roka v tureckom Istanbule.<xhtml:br/><xhtml:br/>Keďže jedným z cieľov MEP je hľadať riešenia podobných problémov, aké aktuálne rieši skutočný Európsky parlament, jeho fungovanie a prácu študentom v prvý deň ich štvordňového národného zasadnutia priblížili poslanci Európskeho parlamentu Katarína Neveďalová a Eduard Kukan. Ešte predtým Európsku úniu, základné údaje, čísla a fakty s dôrazom na Európsky parlament v krátkej prezentácii predstavil Jaroslav Novák z Informačnej kancelárie EP v SR.</xhtml:span></xhtml:div>

</xhtml:div></Content><REF text-before="reference_abbr"><ns1:ID>20101007IPR86083</ns1:ID></REF></InfopressAngleDeVue>
</imp:doc>
<imp:links imp:orderNum="SK">
</imp:links><imp:assoc imp:orderNum="SK">
<ASSOCIATION NAME="DTD">-//EP//DTD IM-PRESS 20050901 AVI DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 AVI DOC XML V0//EN</ASSOCIATION>
</imp:assoc>
</imp:content>