<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0141">O-0141/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON> a <PERSON ID="4294">Heide Rühle</PERSON> v mene <COMMITTEE COMMID="2867">Výboru pre vnútorný trh a ochranu spotrebiteľa</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0141">Vec: Hazardné hry na internete v súvislosti s nedávnymi rozsudkami Súdneho dvora ES</OBJECT><CONTENT><PARA>Rozsudkom vo veci C-42/07 Súdny dvor ES potvrdil, že každý členský štát môže stanovovať ciele svojej politiky v oblasti stávkových a hazardných hier a určovať mieru požadovanej ochrany. Preto môže každý členský štát zakázať podnikom, aby prevádzkovali hazardné hry na internete na jeho území, a to aj vtedy, keď majú sídlo v inom členskom štáte, v ktorom takéto služby poskytujú v súlade so zákonom. Obmedzenia (slobodného poskytovania služieb) by však mali zodpovedať cieľu alebo cieľom stanoveným príslušným členským štátom a pritom musia byť primerané a uplatňované bez akejkoľvek diskriminácie.</PARA><PARA>Súdny dvor túto skutočnosť zdôrazňuje vo svojom rozsudku vo veci C-153/08. V tomto ohľade sú vnútroštátne právne predpisy primerané na dosiahnutie daného cieľa len vtedy, ak sa tak deje jednotným a systematickým spôsobom. V súčasnosti prebieha v niekoľkých členských štátoch revízia regulačného rámca v tejto oblasti.</PARA><PARA>Parlament odkazuje na svoje uznesenie z 10. marca 2009 o bezúhonnosti hazardných hier na internete (<ANCHOR ID="1" FAMILY="TA" TYPE="P6-TA" YEAR="2009" NUMBER="0097">P6_TA(2009)0097</ANCHOR>) a kladie Komisii tieto otázky:</PARA><PARA>1. Aké kroky Komisia plánuje vzhľadom na uvedené rozsudky Súdneho dvora o hazardných hrách na internete? V akom štádiu sa nachádzajú konania o porušení, ktoré Komisia začala proti niekoľkým členským štátom s cieľom preskúmať, či ich vnútroštátne opatrenia na obmedzenie cezhraničného poskytovania služieb hazardných hier na internete sú v súlade s právnymi predpismi Spoločenstva?</PARA><PARA>2. Mohla by sa Komisia vyjadriť k najnovšiemu vývoju právnych predpisov v členských štátoch v súvislosti s uvedenými rozsudkami Súdneho dvora?</PARA><PARA>3. Plánuje Komisia zaviesť spoločný regulačný rámec pre rastúci počet cezhraničných činností v oblasti hazardných hier na internete s cieľom zabezpečiť zodpovedné poskytovanie takýchto hazardných hier v záujme ochrany zraniteľných spotrebiteľov, predchádzania závislosti a chorobnému hráčstvu, ako aj vzniku organizovaného zločinu?</PARA></CONTENT></QUEST>