<QUEST><TI><TI-INTRO>ÚSTNA OTÁZKA <QREF QID="H-2010-0077">H-0077/10</QREF></TI-INTRO><TI-SESSION>pre hodinu otázok na schôdzi v marci 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28257">Ivo Belet</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0077">Vec: Vlakové nešťastie v Buizingene a elektronický zabezpečovací systém</OBJECT><CONTENT><PARA>Vážne vlakové nešťastie v belgickom Buizingene, ku ktorému došlo 15. februára, sa dáva do súvisu s chýbajúcim elektronickým zabezpečovacím systémom, ktorý vlaky automaticky zabrzdí, ak prejdú na červenú. </PARA><PARA>Okrem vnútroštátnych systémov automatického zabezpečenia vlakov (ATP), ktoré existujú v niektorých členských štátoch EÚ už niekoľko rokov, sa v Európe intenzívne pracuje na zavedení systému ERTMS (European Rail Traffic Management System, európsky systém riadenia železničnej dopravy). </PARA><PARA>Do akej miery a odkedy vybavujú jednotlivé členské štáty svoje železničné trate a vlakové súpravy vnútroštátnymi systémami automatického zabezpečenia vlakov? </PARA><PARA>V akom štádiu je zavedenie ERTMS v jednotlivých členských štátoch, čo sa týka vlakových súprav, ako aj železničných tratí? </PARA><PARA>Má zmysel, aby členské štáty, ktoré zatiaľ nezaviedli vnútroštátne systémy zabezpečenia vlakov, investovali do tejto oblasti vzhľadom na prebiehajúce zavádzanie ERTMS a veľké investície, ktoré sú spojené s prechodom na tento systém? </PARA><PARA>Ako sa zamedzí nebezpečenstvu, že železničná infraštruktúra bude vybavená systémom ERTMS, zatiaľ čo vlakové súpravy ním vybavené nebudú, alebo naopak? </PARA><PARA>Prejavuje sa tento problém v súčasnosti, napríklad v prípade vlakovej dopravy IC na trati z Liège do Aachenu? </PARA><PARA>Aké ponaučenie z toho pre nás nevyhnutne vyplýva, pokiaľ ide o liberalizáciu železničnej dopravy v Európe?</PARA></CONTENT></QUEST>