<QUEST><TI><TI-INTRO>ÚSTNA OTÁZKA <QREF QID="H-2006-0922">H-0922/06</QREF></TI-INTRO><TI-SESSION>pre hodinu otázok na schôdzi v novembri 2006</TI-SESSION><TI-RULES-EP>v súlade s článkom 109 Rokovacieho poriadku</TI-RULES-EP><TI-AUTHOR>ktorú položil <PERSON ID="26833">Milan Gaľa</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0922">Vec: Reforma vinárskeho sektora EÚ</OBJECT><CONTENT><PARA>Európska komisia pripravila návrh reformy vinárskeho sektora s cieľom prispieť k plneniu Lisabonskej stratégie a zabezpečeniu konkurencieschopnosti produkcie vína v rozšírenej EÚ. Produkcia by tak mala reagovať na potreby európskeho a svetového trhu. Návrh sektorovej reformy vítam. Zaujímalo by ma však, prečo EK navrhuje klčovanie vinohradov, ktoré plánuje aj finančne kompenzovať, namiesto efektívnejšej reštrukturalizácie vinohradov a posilnenia vinohradníckeho a vinárskeho marketingu a informačných aktivít? Zaujímalo by ma tiež, prečo komisia navrhuje plošne zaviesť znevýhodňujúci zákaz používania sacharózy na obohacovanie vína a vo svojom návrhu neberie väčší ohľad na klimatické podmienky a tradície v jednotlivých členských krajinách EÚ? Nemyslí si EK, že uvedené dve opatrenia môžu poškodiť rôznorodosť a jedinečnosť vinohradníctva a vinárstva EÚ, čo v konečnom dôsledku môže viesť k ešte hlbšiemu narušeniu konkurencieschopnosti?</PARA></CONTENT></QUEST>