<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000074">O-000074/2012</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="2295">Hannes Swoboda</PERSON>, <PERSON ID="28308">Elisa Ferreira</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000074">Vec: Výzva na konkrétne postupy boja proti daňovým podvodom a daňovým únikom</OBJECT><CONTENT><PARA>V záveroch zo schôdze, ktorá sa konala 1. a 2. marca 2012, vyzvala Európska rada členské štáty, aby zvýšili efektívnosť vyberania daní a úsilie zabrániť daňovým únikom. Rada a Komisia boli tiež vyzvané, aby urýchlene vypracovali konkrétne spôsoby, ako zlepšiť boj proti daňovým podvodom a únikom, a to aj v súvislosti s tretími krajinami, a aby do júna 2012 podali správu.</PARA><PARA>Považujeme boj proti daňovým podvodom a únikom za veľmi dôležitý z hľadiska hľadania zdrojov potrebných na zvýšenie verejných investícií na posilnenie medzinárodnej konkurencieschopnosti Európy a potenciálu rastu. </PARA><PARA>Najnovšie údaje ukazujú, že daňové úniky stoja rozpočty členských štátov 1 bilión EUR, čo kriticky zvyšuje deficit ich rozpočtov a problémy so zadlžením a aj negatívne ovplyvňuje verejné investície, rast a zamestnanosť. Preto vítame, že mandát je udelený Rade a Komisii, keďže ako na európskej, tak aj na národnej úrovni je potrebné prijať razantné opatrenia.</PARA><PARA>Chceli by sme však objasniť tieto otázky. Bude sa správa týkať otázky zdokonalenia a rozšírenia pôsobnosti smernice o úsporách EÚ a súhlasí Rada s tým, že na podporu dôveryhodnosti záväzku riešenia daňových únikov musí Rada rýchlo uvoľniť legislatívu? Ponúkne správa návrhy na posilnenie regulácie obchodných registrov a registráciu fondov? Bude správa trvať na štandardoch vykazovania podľa jednotlivých krajín pre všetky spoločnosti obchodované na regulovanom trhu, čím by sa odstránil významný zdroj daňových únikov? </PARA><PARA>A nakoniec, predloží správa komplexný harmonogram krokov, ktoré majú byť podniknuté v každej z politík a navrhne kvantitatívny cieľ na redukciu daňových únikov v EÚ do roku 2020?</PARA></CONTENT></QUEST>