<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000030">O-000030/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96900">Georgios Papanikolaou</PERSON>, <PERSON ID="96780">Monika Hohlmeier</PERSON>, <PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="96818">Salvatore Iacolino</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000030">Vec: Situácia migrantov v Grécku</OBJECT><CONTENT><PARA>Počet prichádzajúcich nelegálnych migrantov na grécko-tureckej hranici v roku 2010 predstavoval 90 % z celkového počtu nelegálnych vstupov do EÚ a aj v roku 2011 bol tento počet naďalej významný. Grécko nesie zodpovednosť za zabezpečenie práv a potrieb týchto migrantov.</PARA><PARA>V roku 2010 vyslala agentúra Frontex prvýkrát rýchly pohraničný zásahový tím na grécko-tureckú hranicu, čo viedlo k zníženiu počtu nelegálnych vstupov. Napriek prebiehajúcej spoločnej operácii Poseidon opäť vzrástol počet nelegálnych migrantov, čo má za následok denne viac než 300 zatknutí. Turecko prispieva k tejto kritickej situácii tým, že odmieta v plnej miere uplatňovať readmisné dohody, alebo na nich spolupracovať, vytvoriť komplexný a funkčný azylový systém a zabraňovať prevádzačstvu a obchodovaniu s ľuďmi zo strany organizovaného zločinu a bojovať s ním.</PARA><PARA>V roku 2010 prijalo Grécko národný akčný plán a odvtedy sa dosiahol určitý pokrok. Od jari 2011 táto krajina tiež dostáva pomoc prostredníctvom Európskeho podporného úradu pre azyl s cieľom vytvoriť moderný azylový systém. Napriek problémom Grécka pri čerpaní finančných prostriedkov EÚ, musí byť urýchlene vytvorená nová infraštruktúra na účely vstupného preverenia a navrátenia migrantov a žiadateľov o azyl.</PARA><PARA>- Akým spôsobom prispeje Komisia k tomu, aby sa zaobchádzalo s narastajúcimi tokmi migrantov v Grécku v súlade s azylovými právnymi predpismi EÚ?</PARA><PARA>- Pozoruje Komisia pokrok v otázke vrátenia migrantov, ktorí nelegálne prekročili hranice EÚ, cez územie Turecka?</PARA><PARA>- Aké opatrenia plánuje Komisia podniknúť s cieľom zlepšiť spoluprácu s Tureckom v oblasti hraničnej kontroly a boja proti nelegálnej migrácii? Aké opatrenia plánuje Komisia podniknúť s cieľom presadiť účinnejší spôsob boja proti organizovanému zločinu zo strany tureckých úradov?</PARA><PARA>- Má Európsky podporný úrad pre azyl dostatok finančných prostriedkov a ľudských zdrojov, aby mohol mať v Grécku významný vplyv?</PARA></CONTENT></QUEST>