<QUEST><TI><TI-INTRO>ÚSTNA OTÁZKA <QREF QID="H-2010-0113">H-0113/10</QREF></TI-INTRO><TI-SESSION>pre hodinu otázok na schôdzi v apríli 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96681">Vilija Blinkevičiūtė</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0113">Vec: Chudoba žien v Európe</OBJECT><CONTENT><PARA>V súčasnom zložitom hospodárskom období v takmer v celej Európe patria ženy a slobodné matky medzi najpostihnutejšie skupiny. Matky, ktoré samy vychovávajú deti, musia dennodenne čeliť ťažkostiam spojeným s uspokojovaním aspoň minimálnych potrieb svojich detí. Viac ako polovica slobodných matiek žije pod hranicou chudoby a každý deň sa snaží zosúladiť svoj pracovný čas s výchovou detí, čo v ich situácii nie je jednoduché.</PARA><PARA>Hoci od prijatia smernice o rovnakom odmeňovaní v roku 1975 uplynulo už takmer 35 rokov, ženy v Európe sú naďalej vystavené diskriminácii na pracovnom trhu a medzi odmenou žien a mužov za rovnakú prácu stále existuje asi 17 % rozdiel.</PARA><PARA>Napriek tomu, že minulý rok sa vyčlenilo 100 miliónov EUR na realizáciu programov zameraných na rodovú rovnosť a sociálnu súdržnosť a že Komisia rokuje o týchto dôležitých otázkach už mnoho rokov, konkrétne ciele Európskej únie v oblasti zníženia chudoby žien doposiaľ neboli stanovené a ani sa nestali predmetom právnej úpravy. Aké opatrenia preto Komisia zamýšľa v budúcnosti prijať, aby sa znížila chudoba žien v Európe? Treba totiž zdôrazniť, že bez vykonania konkrétnych krokov na zníženie chudoby žien nemožno zmenšiť ani chudobu detí.</PARA></CONTENT></QUEST>