<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000293">O-000293/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1913">Evelyne Gebhardt</PERSON>, <PERSON ID="1906">Bernhard Rapkay</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000293">Vec: Patenty na rastliny a živočíchy získané tradičným spôsobom</OBJECT><CONTENT><PARA>Z viacerých správ environmentálnych organizácií vyplýva, že Európsky patentový úrad (EPÚ) zaznamenáva zvýšený počet žiadostí o patenty na rastliny získané tradičným spôsobom. </PARA><PARA>V roku 2010 rozšírená odvolacia rada EPÚ rozhodla, že metódy používané pri tradičnom pestovaní rastlín nie je možné patentovať (G2/07 a G1/08). Patenty, o ktorých sa v prípade tohto rozhodnutia diskutovalo, sa týkali brokolice (EP1069819) a rajčiakov (EP1211926) vypestovaných tradičnými postupmi. Predmetom žiadosti o patent bol proces pestovania, ako aj časti rastlín. EPÚ v prípadoch G2/07 a G1/08 uznal obmedzenia článku 2 ods. 2 smernice o právnej ochrane biotechnologických vynálezov (smernica 98/44/ES – tzv. biotechnologická smernica) a ďalej na základe príslušnej judikatúry vyložil článok 53 písm. b) Európskeho patentového dohovoru. Rozšírená odvolacia rada EPÚ rozhodla, že tradičný chov/tradičné pestovanie sa musí považovať za <I>„v podstate biologický proces“</I>, a preto sa vzhľadom na článok 4 ods. 1 písm. b) smernice EÚ 98/44/ES a príslušný článok 53 písm. b) Európskeho patentového dohovoru, ktorý vylučuje <I>„v podstate biologické spôsoby vytvárania rastlín alebo zvierat</I>“, nemôže patentovať. </PARA><PARA>Tieto rozhodnutia sa však nezaoberajú právnymi otázkami alebo základnými problémami týkajúcimi sa tradičného pestovania. Napríklad v máji 2011 EPÚ udelil ďalší patent na melóny vypestované tradičným spôsobom (EP 1 962 578). Produkty ako rastliny a ovocie sa posudzovali ako vynález. Z tohto výkladu európskeho patentového práva vyplýva, že tradičné (v podstate biologické) pestovanie by bolo patentovateľným aj v prípade, ak by sa vylúčil proces pestovania. </PARA><PARA>Vyzývame Komisiu, aby vyslala jednoznačný signál o tom, že rastliny a živočíchy získané tradičným spôsobom nemôžu byť v Európe patentované.</PARA><PARA>Domnieva sa Komisia, že výklad článku 4 ods. 1 písm. b) smernice EÚ 98/44/ES v rámci súčasnej praxe EPÚ je príliš široký? Mohla by Komisia objasniť význam článku 2 ods. 2 biotechnologickej smernice?</PARA></CONTENT></QUEST>