<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000081">O-000081/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96677">Cecilia Wikström</PERSON>, Baroness <PERSON ID="4529">Sarah Ludford</PERSON>, <PERSON ID="96710">Jens Rohde</PERSON>, <PERSON ID="97086">Sonia Alfano</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="96945">Marietje Schaake</PERSON>, <PERSON ID="97131">Giommaria Uggias</PERSON>, <PERSON ID="4335">Marielle De Sarnez</PERSON>, <PERSON ID="97203">Ramon Tremosa i Balcells</PERSON>, <PERSON ID="34235">Stanimir Ilchev</PERSON>, <PERSON ID="97019">Ivo Vajgl</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000081">Vec: Reakcia na migračné toky v Severnej Afrike a južnej časti Stredozemia</OBJECT><CONTENT><PARA>Vlnu politickej revolúcie v Severnej Afrike sprevádzajú migračné toky spolu s ľuďmi unikajúcimi nestabilite a násiliu, ktoré sa deje predovšetkým v Líbyi. Tieto pohyby boli doteraz väčšinou horizontálne, nie vertikálne, a postihujú najmä región (Tunisko, Egypt). Z 350 000 migrantov, ktorí ušli z Líbye počas jedného mesiaca nepokojov, je 230 000 štátnych príslušníkov tretích krajín a väčšina z nich sa dostala do Tuniska, Egyptu, Nigeru a Alžírska a pokúša sa o návrat do vlasti. Objavili sa však aj správy o tuniských migrantoch, ktorí dorazili na pobrežie Lampedusy.</PARA><PARA>Vzhľadom na to, že tieto pohyby si budú vyžadovať zdroje a vyvíjať nátlak na solidaritu tak voči susedným štátom, ako aj v EÚ, bolo by vhodné, keby mohla Rada objasniť tieto otázky:</PARA><PARA>– Ako má v pláne pomôcť krajinám v regióne zvládnuť situáciu a ako podporí tých, ktorí tam zostali zablokovaní a mohli by požiadať o medzinárodnú ochranu?</PARA><PARA>– Vzhľadom na kritickú situáciu na Lampeduse a tiež v Evrose (kde nával ľudí žiadajúcich o azyl a stále čakajúcich na preskúmanie sa odhaduje na 50 000), aké kroky mieni podniknúť, aby prinútila Taliansko a Grécko uplatňovať smernicu o dočasnej ochrane z roku 2001 a smernicu o prijímaní z roku 2003?</PARA><PARA>– Môže sa Rada zaviazať, že bude aktivovať ustanovenia o solidarite zo smernice z roku 2001 a poskytne dodatočnú podporu dotknutým členským štátom? </PARA><PARA>– Ako chce Rada z dlhodobého hľadiska zabezpečiť, že spoločný azylový systém EÚ (vrátane revízie nariadenia Dublin II, ktorý zahŕňa mechanizmus zdieľania bremena medzi členskými štátmi) sa stane do roku 2012 realitou, ako prisľúbila?</PARA></CONTENT></QUEST>