<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0119">O-0119/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1985">Pervenche Berès</PERSON>, <PERSON ID="28244">Wolf Klinz</PERSON>, <PERSON ID="1352">Enrique Barón Crespo</PERSON>, <PERSON ID="4254">Monica Frassoni</PERSON>, <PERSON ID="23807">Magda Kósáné Kovács</PERSON>, <PERSON ID="28123">Louis Grech</PERSON>, <PERSON ID="4299">Adeline Hazan</PERSON>, <PERSON ID="4384">Alain Lipietz</PERSON>, <PERSON ID="28295">Antolín Sánchez Presedo</PERSON>, <PERSON ID="28159">Benoît Hamon</PERSON>, <PERSON ID="4349">Rosa Miguélez Ramos</PERSON>, <PERSON ID="4311">Bernard Poignant</PERSON>, <PERSON ID="36395">Donata Gottardi</PERSON>, <PERSON ID="1129">Catherine Trautmann</PERSON>, <PERSON ID="4436">Giovanni Pittella</PERSON>, <PERSON ID="2319">Henri Weber</PERSON>, <PERSON ID="28292">Inés Ayala Sender</PERSON>, <PERSON ID="2315">Jean Cottigny</PERSON>, <PERSON ID="28214">Jean-Luc Bennahmias</PERSON>, <PERSON ID="29579">Marc Tarabella</PERSON>, <PERSON ID="28193">Jean-Paul Gauzès</PERSON>, <PERSON ID="28137">Kader Arif</PERSON>, <PERSON ID="2031">Marie-Arlette Carlotti</PERSON>, <PERSON ID="4313">Martine Roure</PERSON>, <PERSON ID="28419">Nicola Zingaretti</PERSON>, <PERSON ID="28175">Yannick Vaugrenard</PERSON>, <PERSON ID="4318">Harlem Désir</PERSON>, <PERSON ID="4306">Gilles Savary</PERSON>, <PERSON ID="28140">Guy Bono</PERSON>, <PERSON ID="4336">Janelly Fourtou</PERSON>, <PERSON ID="4327">Rosa Díez González</PERSON>, <PERSON ID="1977">Michel Rocard</PERSON>, <PERSON ID="28168">Marie-Line Reynaud</PERSON>, <PERSON ID="28177">Bernadette Vergnaud</PERSON>, <PERSON ID="4309">Béatrice Patrie</PERSON>, <PERSON ID="4314">Catherine Guy-Quint</PERSON>, <PERSON ID="1983">Pierre Moscovici</PERSON>, <PERSON ID="4297">Jean-Claude Fruteau</PERSON> a <PERSON ID="23808">Csaba Tabajdi</PERSON></TI-AUTHOR><TI-DEST>Rade</TI-DEST></TI><OBJECT OBJID="OBJ0119">Vec: Dôsledky podpísania Haagskeho dohovoru o cenných papieroch</OBJECT><CONTENT><PARA>V nadväznosti na zverejnený právny posudok vypracovaný Európskou komisiou, Rada v súčasnosti rozhoduje o tom, či má Európska únia podpísať Haagsky dohovor o cenných papieroch alebo nie. Európsky parlament s ohľadom na veľký význam dohovoru pre európskych investorov a účastníkov trhu zastáva názor, že nie je dostatočne zapojený do diskusie o tomto rozhodnutí.</PARA><PARA>Rozhodujúcim cieľom Európskeho parlamentu v tejto oblasti je snaha o zachovanie účinnosti a zrozumiteľnosti súčasných európskych predpisov s ohľadom na právne rozpory v súvislosti s vlastníctvom cenných papierov. </PARA><PARA>V posledných rokoch sa spolurozhodovací postup skutočne úspešne využíval pri vytváraní jednotnej európskej úpravy s ohľadom na konflikty právnych predpisov, v súlade s ktorou sa za platné právne predpisy považujú predpisy tých členských štátov, v ktorých sa účet nachádza. Účastníci trhu, členské štáty a Európska komisia uznávajú, že na vnútornom trhu sa zásada „miesta účtu“ účinne uplatňuje. </PARA><PARA>Ak by nebola uznaná platnosť tohto základného predpisu a namiesto toho by majitelia účtov cenných papierov podporili slobodnú voľbu uplatniteľných právnych predpisov, určite by to aj v prípade bežných účtov viedlo k otvoreniu Pandorinej skrinky, teda k slobodnému výberu uplatniteľných predpisov. Stanovenie predpisu o údajne nemožnom určení miesta účtu cenných papierov by sa mohlo v období, keď sa od všetkých štátov žiada, aby uplatňovali čoraz prísnejšie zákony vzťahujúce sa na pranie špinavých peňazí, zneužívanie trhu, transparentnosť, riadenie podnikov považovať za poburujúce. <BRK/></PARA><PARA><LIST TYPE="UL"><ITEM>Je cieľ Rady rovnaký ako cieľ   Parlamentu, teda snaha zabezpečiť v plnej miere uplatnenie zásady „miesta   účtu“?  <BRK/></ITEM></LIST></PARA><PARA><LIST TYPE="UL"><ITEM>Pokúsila sa Rada, pred tým ako   za EÚ prevzala záväzok podpísať dohovor, skutočne nájsť spôsob ako ďalej   uplatňovať zásadu „miesta účtu“ pokiaľ ide o európske účty a súčasne   zachovať slobodnú voľbu uplatniteľného práva podľa dohovoru v prípade   účtov, ktoré boli založené mimo územia EÚ? <BRK/></ITEM></LIST></PARA><PARA><LIST TYPE="UL"><ITEM>Mohla by Rada vysvetliť ako   mohla zaviazať EÚ, aby podpísala dohovor bez vykonania skutočného hodnotenia   vplyvov spomínaného dohovoru na hospodárstvo a obchod? <BRK/>   <BRK/></ITEM></LIST></PARA></CONTENT></QUEST>