<QUEST VERSION="2"><TI><TI-INTRO>Otázka na hodinu otázok <QREF QID="H-2010-0541">H-0541/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: Novembra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28139">Carl Schlyter</PERSON> <GRPOL GRPOLID="1107">(Verts/ALE)</GRPOL></TI-AUTHOR></TI><OBJECT OBJID="OBJ0541">Vec: Obchodná dohoda o boji proti falšovaniu - právomoc vydávať súdne príkazy/zákazy nad rámec právomocí zakotvených v acquis EÚ</OBJECT><CONTENT><PARA>V časti s názvom občianskoprávne vynucovanie obchodnej dohody o boji proti falšovaniu (ACTA) sa v článku 2.X ods. 1 stanovuje, že súdne orgány môžu proti strane v spore, alebo proti tretej osobe, vydať príkaz či zákaz s cieľom „zabrániť vstupu tovaru, ktorý nie je v súlade s právnymi predpismi, do obchodných kanálov.“ Právomoc vydávať súdne zákazy/príkazy stanovená v uvedenej obchodnej dohode sa vo výraznej miere odlišuje od tejto právomoci zakotvenej v <I>acquis</I> EÚ (článok 9 smernice o vymožiteľnosti práv duševného vlastníctva (smernica 2004/48/ES)), ktorá umožňuje vydávať súdne zákazy/príkazy s cieľom „zabrániť hroziacemu porušeniu práva.“ Okrem toho tretie strany musia byť zapojené do porušovania práva („voči sprostredkovateľovi, ktorého služby využíva tretia osoba“). Dohoda ACTA zásadným spôsobom znižuje hranicu právomoci vydať súdny zákaz/príkaz, ktorá existuje v <I>acquis </I>EÚ.</PARA><PARA>Ako Komisia vzhľadom na uvedené a na skutočnosť, že stanovením tejto hranice vytvára <I>acquis</I> EÚ krehkú rovnováhu medzi vynucovaním právnych predpisov a zárukami základných práv, zabezpečí, aby boli tieto záruky vyplývajúce zo súčasného <I>acquis</I> EÚ zachované?</PARA><PARA>Akým spôsobom Komisia zabezpečí dodržiavanie hraníc, ktoré sú v súčasnosti v <I>acquis</I> EÚ stanovené?</PARA></CONTENT></QUEST>