<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0194">O-0194/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="2247">Mathieu Grosch</PERSON>, <PERSON ID="28393">Luis de Grandes Pascual</PERSON>, <PERSON ID="28120">Simon Busuttil</PERSON>, <PERSON ID="96766">Ernst Strasser</PERSON>, <PERSON ID="28397">Agustín Díaz de Mera García Consuegra</PERSON>, <PERSON ID="96900">Georgios Papanikolaou</PERSON>, <PERSON ID="96879">Hella Ranner</PERSON>, <PERSON ID="4412">Véronique Mathieu</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0194">Vec: Bezpečnostné normy v nákladnej leteckej doprave</OBJECT><CONTENT><PARA>Terorizmus sa v globalizovanom svete stal svetovou hrozbou bez ohľadu na svoje pôvodné príčiny. V demokratickej spoločnosti nemá žiadna forma terorizmu nijaké možné odôvodnenie. Demokratické inštitúcie prijali všetky potrebné opatrenia na zaručenie bezpečnosti občanov. Niektoré z nich môžu mať dosah na náš bežný život alebo ovplyvňovať našu slobodu. Technológie sú úzko prepojené s najnovším pokrokom v oblasti boja proti terorizmu, čo sa stalo očividnejším v odvetví dopravy.</PARA><PARA>Údajne sa na niekoľkých letoch prepravovali balíčky s výbušninami. Ešte však nie je zrejmé, či sa tieto balíčky prepravovali na nákladných lietadlách alebo v rámci komerčných dopravných letov. </PARA><PARA>Tieto udalosti opätovne otvorili diskusiu o leteckej bezpečnosti so zameraním sa na bezpečnostné otázky súvisiace s nákladnou leteckou dopravou.</PARA><PARA>1. Domnieva sa Komisia, že existujúce opatrenia primerane upravujú úroveň ochrany potrebnej v súvislosti s nedávnymi udalosťami a plánuje revidovať v súčasnosti platné právne predpisy s cieľom poskytnúť vyššiu úroveň ochrany pred takýmito hrozbami?</PARA><PARA>2. Môže Komisia potvrdiť, že 40 % z celkového nákladu v leteckej doprave sa prepravuje v rámci komerčných letov? </PARA><PARA>3. Ak sa náklad prepravuje na palube lietadiel prepravujúcich pasažierov, môže Komisia potvrdiť, či tento náklad podlieha kontrolám v súlade s existujúcimi opatreniami? Ak áno, domnieva sa Komisia, že je nevyhnutné, aby tento náklad podliehal rovnakej úrovni kontrol ako cestujúci a ich batožina pred nastúpením na palubu lietadla prepravujúceho pasažierov?</PARA><PARA>4. Akým spôsobom Komisia zosúladí potrebu prísnejších kontrol, či už technických (napr. skenery) alebo kontrol inými detekčnými prostriedkami (napr. dotazníky), s právom cestujúcich na súkromie?</PARA><PARA>5. Aké kroky Komisia podnikne s cieľom zabezpečiť rovnocennú úroveň bezpečnosti pre lety z tretích krajín?</PARA></CONTENT></QUEST>