<QUEST><TI><TI-INTRO>ÚSTNA OTÁZKA <QREF QID="H-2010-0095">H-0095/10</QREF></TI-INTRO><TI-SESSION>pre hodinu otázok na schôdzi v marci 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="29579">Marc Tarabella</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0095">Vec: Opatrenia Komisie na účinný boj na európskej úrovni proti násiliu voči ženám</OBJECT><CONTENT><PARA>Európsky parlament nedávno prijal veľkou väčšinou uznesenie o rovnosti žien a mužov v roku 2009 (<ANCHOR ID="1" FAMILY="TA" TYPE="P7-TA" YEAR="2010" NUMBER="0021">P7_TA(2010)0021</ANCHOR>). Ako spravodajca Výboru pre práva žien som navrhol, aby sa zriadil európsky rok boja proti násiliu voči ženám, pričom tento návrh prijalo 591 poslancov, 30 poslancov hlasovalo proti a 15 poslancov sa zdržalo hlasovania. Rovnako v minulom roku v apríli 408 poslancov podpísalo písomné vyhlásenie Evy-Britty Svenssonovej obsahujúce tú istú požiadavku.</PARA><PARA>Môže Komisia uviesť, aké budú ďalšie kroky nadväzujúce sa výraznú a nepretržitú mobilizáciu Európskeho parlamentu v tejto oblasti?</PARA><PARA>Môj návrh, v ktorom sa Komisia vyzýva „aby začala prípravu návrhu komplexnej smernice o predchádzaní všetkým formám násilia voči ženám a boji proti nemu, najmä proti obchodovaniu so ženami“, bol prijatý 558 hlasmi za, 85 poslancov hlasovalo proti a 22 poslancov sa zdržalo hlasovania.</PARA><PARA>Môže Komisia uviesť, aké budú kroky, ktoré zamýšľa podniknúť v súvislosti s touto žiadosťou?</PARA></CONTENT></QUEST>