<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000150">O-000150/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1985">Pervenche Berès</PERSON>, <PERSON ID="96726">Marije Cornelissen</PERSON><BRK/>v mene <COMMITTEE COMMID="2863">Výboru pre zamestnanosť a sociálne veci</COMMITTEE></TI-AUTHOR></TI><OBJECT OBJID="OBJ000150">Vec: Program rozdeľovania potravín najodkázanejším osobám v Únii</OBJECT><CONTENT><PARA>Program rozdeľovania potravín najodkázanejším osobám v Únii, založený v roku 1987, v súčasnosti poskytuje potravinovú pomoc 13 miliónom ľudí postihnutých chudobou v 19 členských štátoch a zahrňuje distribučný reťazec 240 potravinových bánk a charít. Tento program bol zriadený na základe článku 27 nariadenia (ES) č. 1234/2007 a riadi sa nariadením (ES) č. 983/2008.</PARA><PARA>Nedávny rozsudok Európskeho súdneho dvora T-576/08, podľa ktorého je nákup potravín na trhu pre tento program nelegálny, ohrozuje potravinovú pomoc EÚ pre najodkázanejších, keďže tento program je závislý na nákupe na trhu. Táto vysoká závislosť na trhu je dôsledok zmien v spoločnej poľnohospodárskej politike a vyplývajúceho zníženia intervenčných zásob, ktoré tento program tradične zásobovali. </PARA><PARA>Zrušenie článku 2 nariadenia (ES) č. 983/2008 Európskym súdnym dvorom má podľa všetkého okamžitý negatívny vplyv na program pre rok 2012 a nasledujúce roky a povedie k náhlemu ukončeniu potravinovej pomoci pre najodkázanejších občanov v 19 členských štátoch. Táto skutočnosť by mala byť vnímaná v kontexte narastajúcej chudoby v EÚ, ktorá je v súčasnosti zhoršovaná ekonomickou a finančnou krízou a zvyšujúcimi sa cenami potravín, čo súvisí s takmer neexistujúcimi prebytkami potravín v EÚ. </PARA><PARA>Komisia odhaduje, že 43 miliónov ľudí v EÚ je ohrozených nedostatkom potravín.</PARA><PARA>1.  Ako sa Komisia chystá vyriešiť naliehavý problém dodávky potravín pre program, na ktorom je v súčasnosti závislých 13 miliónov ľudí, v rokoch 2012 a 2013? </PARA><PARA>2.  So zreteľom na rozhodnutie Európskeho súdneho dvora, má Komisia v úmysle stiahnuť svoj návrh KOM(2010)0486, ktorým sa v súčasnosti zaoberá Rada, a nahradiť ho novým návrhom?</PARA></CONTENT></QUEST>