<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000080">O-000080/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1934">Daniel Cohn-Bendit</PERSON>, <PERSON ID="28233">Rebecca Harms</PERSON>, <PERSON ID="96815">Judith Sargentini</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000080">Vec: Zmena maďarskej ústavy</OBJECT><CONTENT><PARA>Maďarské orgány predložili parlamentu návrh ústavy<FNREF FNIDREF="FN1"/>, podľa ktorého je maďarským cieľom „ideál zjednoteného maďarského národa“ v súvislosti s Maďarmi žijúcimi v zahraničí<FNREF FNIDREF="FN2"/>; ktorý obmedzuje právomoci ústavného súdu<FNREF FNIDREF="FN3"/>; mení funkčné obdobie členov ústavného súdu, predsedu dvora audítorov a guvernéra centrálnej banky; vymedzuje manželstvo a rodinu spôsobom, ktorý vylučuje rodiny s jedným rodičom, partnerské spolužitie a partnerstvo osôb rovnakého pohlavia<FNREF FNIDREF="FN4"/>; zakazuje diskrimináciu s výnimkou sexuálnej orientácie, veku a genetických znakov<FNREF FNIDREF="FN5"/>; ruší a spája orgány pre ľudské práva<FNREF FNIDREF="FN6"/>; ustanovuje, že „život plodu“ je „chránený od počatia“<FNREF FNIDREF="FN7"/>; zmieňuje sa o kresťanstve a jeho úlohe pre zachovanie maďarského národa<FNREF FNIDREF="FN8"/>; predpokladá možnosť poskytnutia ďalších volebných hlasov nedospelým osobám alebo ich matkám<FNREF FNIDREF="FN9"/>, ako aj poskytnutie volebného práva Maďarom žijúcim v zahraničí<FNREF FNIDREF="FN10"/>. Proti zmene ústavy protestujú opozičné strany a mimovládne organizácie<FNREF FNIDREF="FN11"/>, ktoré kritizovali proces pre jeho netransparentnosť, nedostatočné konzultácie a krátky termín, ako aj z obsahovej stránky, pre odstraňovanie demokratickej kontroly a rovnováhy<FNREF FNIDREF="FN12"/>. Európska komisia pre demokraciu prostredníctvom práva (Benátska komisia) vyzvala maďarské orgány, aby zvýšili flexibilitu, otvorenosť a ducha kompromisov, a poskytla odporúčania, zatiaľ čo PACE<FNREF FNIDREF="FN13"/> ich 25. marca vyzvalo, aby vypracovali komplexné stanovisko. Návrh ústavy sa má prijať v druhej polovici apríla<FNREF FNIDREF="FN14"/>. </PARA><PARA>Sleduje Komisia proces reformy maďarskej ústavy, aby si overila, či sú navrhované reformy v súlade so zmluvami a právnymi predpismi EÚ, najmä článkom 2, 6 a 7 ZEÚ, so spoločnými demokratickými ústavnými zásadami a pravidlami týkajúcimi sa volebného práva pre voľby do EP? Ako ho hodnotí a aké opatrenia prijme? Myslí si, že tieto zmeny by mohli predstavovať riziko diskriminácie na základe národnosti, etnickej príslušnosti, sexuálnej orientácie, náboženstva alebo viery a vyústiť do porušenia zásady rovnakého zaobchádzania? Požiada maďarské orgány, aby počkali na stanovisko Benátskej komisie a riadili sa jej odporúčaniami pred prijatím návrhu ústavy? Požiada maďarské orgány, aby sa vyhli nemenným časovým obmedzeniam a zaručili rozsiahlu a dôkladnú diskusiu so zapojením rôznych politických síl, občianskej spoločnosti, akademickej obce a médií?</PARA><FN FNID="FN1">  Anglické znenie textu, ktorý poskytli maďarské orgány, je dostupné na http://www.euractiv.com/sites/all/euractiv/files/CONSTITUTION_in_English__DRAFT.pdf; preambulu ústavy maďarské orgány nezverejnili, je však dostupná na http://www.euractiv.com/sites/all/euractiv/files/BRNEDA224_004970.pdf. Mimovládne organizácie poskytli iný preklad týchto dokumentov a vyznačili chyby a vynechaný text, ktoré sa vyskytli v prekladoch poskytnutých maďarskými orgánmi.</FN><FN FNID="FN2">  Článok D.</FN><FN FNID="FN3">  V súvislosti s rozpočtovými otázkami, daňami a clami: článok 24 ods. 4, anglická verzia poskytnutá maďarskými orgánmi a mimovládnymi organizáciami sa líši; zrušené podávanie tzv. actio popularis.</FN><FN FNID="FN4">  Článok M a preambula: „najdôležitejším rámcom nášho spolužitia je rodina a národ, ktorých základnými hodnotami, ktoré nás spájajú, sú lojalita, viera a láska“ (preklad maďarských orgánov); rodina je „základom prežitia národa“.</FN><FN FNID="FN5">  Článok XIV ods. 2: „Maďarsko zaručuje základné práva pre všetkých bez ohľadu na pohlavie, rasu, farbu pleti, etnický alebo sociálny pôvod, národnostný pôvod, postihnutie, jazyk, vierovyznanie, politické alebo iné názory, majetok, narodenie alebo iné podmienky“ (znenie maďarských orgánov).</FN><FN FNID="FN6">  Napríklad ombudsmana pre menšiny a parlamentného komisára pre ochranu údajov a slobodný prístup k informáciám.</FN><FN FNID="FN7">  Článok II: „...život plodu je chránený od počatia“ (znenie maďarských orgánov).</FN><FN FNID="FN8">  Preambula: „Uznávame úlohu kresťanstva pre zachovanie nášho národa“ ...„kráľ Štefan ...začlenil našu krajinu do kresťanskej Európy“ (preklad maďarských orgánov); ústava uvádza, že sa má interpretovať na základe tejto preambuly: článok Q ods. 3.</FN><FN FNID="FN9">  alebo inej osobe alebo inému zákonnému zástupcovi: článok XXI ods. 2, preklady maďarských orgánov a mimovládnych organizácií sa líšia.</FN><FN FNID="FN10">  Článok XXI ods. 1, preklady maďarských orgánov a mimovládnych organizácií sa líšia. Predpokladá sa tiež veľký rozsah výnimočných ustanovení a pozastavenie základných práv; ústava sa nezmieňuje o zákaze retroaktívneho účinku právnych predpisov; zavádza sa doživotná väzba: článok IV ods. 1, pôvodná verzia ústavy v znení prekladu poskytnutého mimovládnymi organizáciami; súčasná ústava sa vyhlasuje za neplatnú;</FN><FN FNID="FN11">  A rozhodli sa bojkotovať diskusie o tejto otázke, keď vláda obmedzila právomoci ústavného súdu po tom, čo vydal rozsudok, ktorý sa jej nepáčil.</FN><FN FNID="FN12">  Pozri napríklad dokumenty HCLU, politického inštitútu Eötvösa Károlyho a Maďarského helsinského výboru: http://helsinki.hu/Friss_anyagok/htmls/820.</FN><FN FNID="FN13">  Parlamentné zhromaždenie Rady Európy.</FN><FN FNID="FN14">  Dvojtretinovou väčšinou súčasného parlamentu po zrušení pravidla o dosiahnutí štvorpätinovej väčšiny v parlamente; referendum sa neuskutoční.</FN></CONTENT></QUEST>