<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000202">O-000202/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96852">Cornelia Ernst</PERSON>, <PERSON ID="28406">Miguel Portas</PERSON>, <PERSON ID="96858">Marie-Christine Vergiat</PERSON>, <PERSON ID="96735">Patrick Le Hyaric</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000202">Vec: Podpora EÚ pre utečencov v Tunisku</OBJECT><CONTENT><PARA>Od 20. februára prekročilo viac ako 582 000 osôb hranicu z Líbye do Tuniska. Prevažnú väčšinu ľudí, ktorí prišli do Tuniska, tvoria prechádzajúci migrujúci pracovníci. Vďaka sústredenému medzinárodnému úsiliu sa mohla väčšina týchto migrantov vrátiť domov.</PARA><PARA>Značný počet ľudí pochádzajúcich z krajín postihnutých konfliktom a/alebo utekajúcich pred prenasledovaním však zostáva v utečeneckých táboroch. 1. augusta 2011 Úrad Vysokého komisára OSN pre utečencov (UNHCR) oznámil, že 4 425 osôb, ktorých sa týka jeho činnosť, sa naďalej nachádza v táboroch v púšti na tunisko-líbyjskej hranici, kde sú utečenci vystavení mimoriadne tvrdým podmienkam, predovšetkým kvôli extrémnym horúčavám, púštnym búrkam a obmedzenému prístupu k čistej vode a zodpovedajúcim sanitárnym a hygienickým zariadeniam. V prípade týchto utečencov je jediným trvalým riešením presídlenie do tretích krajín.</PARA><PARA>Reakcia členských štátov EÚ, čo sa týka presídlenia, je však mimoriadne slabá, keď doposiaľ prisľúbili zabezpečiť presídlenie iba tieto členské štáty: Írsko (24), Španielsko (50), Portugalsko (19), Švédsko (200), Belgicko (25), Fínsko (70) a Holandsko (20). Nórsko, v ostrom protikladu, sa už v júli zaviazalo presídliť 310 utečencov.</PARA><PARA>Čo Komisia podniká v spolupráci s Radou a členskými štátmi, aby pomohla UNHCR pri presídľovaní zostávajúcich utečencov v Tunisku? Môže Komisia informovať Parlament v súvislosti s týmito otázkami:</PARA><PARA>- koľko nových miest prisľúbili členské štáty;</PARA><PARA>- v akom štádiu sa nachádza prijímanie tých utečencov, ktorých žiadosti už boli schválené?</PARA><PARA>Aké konkrétne kroky Komisia plánuje vykonať s cieľom vyriešiť patovú situáciu v Rade týkajúcu sa spoločného európskeho programu presídlenia, v súvislosti s ktorým Parlament dokončil prvé čítanie?</PARA></CONTENT></QUEST>