<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000219">O-000219/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="33570">Sharon Bowles</PERSON>, <PERSON ID="1985">Pervenche Berès</PERSON><BRK/>v mene <COMMITTEE COMMID="2862">Výboru pre hospodárske a menové veci</COMMITTEE></TI-AUTHOR></TI><OBJECT OBJID="OBJ000219">Vec: Európsky semester 2011 - prvé ponaučenia</OBJECT><CONTENT><PARA>Realizácia prvého európskeho semestra viedla k vydaniu špecifických odporúčaní pre každú krajinu, ktoré prijala Komisia v júni s cieľom poskytnúť <I>ex ante</I> členským štátom usmernenia týkajúce sa fiškálnych a štrukturálnych cieľov. Rada tieto odporúčania podporila v júli, a to po vykonaní príslušných zmien. Európsky parlament výrazne podporuje diskusiu o týchto odporúčaniach a všeobecnejšie o výsledku prvého európskeho semestra ako celku, čo je súčasťou úlohy Parlamentu zabezpečiť maximálnu transparentnosť a zodpovednosť na úrovni Únie.</PARA><PARA>1.  Ako Rada hodnotí prvý európsky semester ako celok? Naplnil očakávania, pokiaľ ide o koordináciu fiškálnych a makroekonomických politík? </PARA><PARA>2.  Aké sú vaše konkrétne plány na zdokonalenie nadchádzajúceho cyklu európskeho semestra v roku 2012?</PARA><PARA>3.  Boli prijaté kompromisy medzi makroekonomickými a fiškálnymi odporúčaniami?</PARA><PARA>4.  Ako hodnotíte právnu interakciu medzi dvoma nástrojmi rozličnej povahy – národnými programami reforiem na jednej strane a programami stability a konvergenčnými programami na strane druhej? </PARA><PARA>5.  Ako hodnotíte interakciu medzi európskym semestrom a hlavnými smermi hospodárskych politík, ako aj usmerneniami politík zamestnanosti? </PARA><PARA>6.  Domnievate sa, že zmeny, ktoré Rada vykonala v odporúčaniach, boli uskutočnené transparentným spôsobom? Vidíte v tejto súvislosti nejaký priestor na zlepšenia v nadchádzajúcich rokoch? Je Rada ochotná zvýšiť transparentnosť prezentácie odporúčaní, ktoré vychádzajú z národných programov reforiem, programov stability a konvergenčných programov a hlavných smerov hospodárskych politík, na webových stránkach a zvýšiť transparentnosť hodnotenia týchto odporúčaní?</PARA><PARA>7.  Ako by ste posudzovali angažovanosť a zodpovednosť členských štátov týkajúcu sa európskeho semestra a jeho demokratickej legitímnosti prostredníctvom úlohy národných parlamentov a Európskeho parlamentu?</PARA><PARA>8.  Ako pomôže európsky semester pri uplatňovaní a presadzovaní novej smernice Rady o požiadavkách na rozpočtové rámce členských štátov?</PARA></CONTENT></QUEST>