<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0029">O-0029/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON>, <PERSON ID="28619">Tatjana Ždanoka</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON>, <PERSON ID="96815">Judith Sargentini</PERSON>, <PERSON ID="96734">Franziska Keller</PERSON> a <PERSON ID="96736">Jan Philipp Albrecht</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0029">Vec: Druhý európsky samit o Rómoch</OBJECT><CONTENT><PARA>Začlenenie Rómov sa stalo európskou témou. Druhý európsky samit o Rómoch, ktorý usporiada španielske predsedníctvo 8. apríla 2010 v Córdobe, je príležitosťou na posúdenie dosiahnutých výsledkov a stanovenie ďalších úloh.</PARA><PARA><LIST TYPE="OL"><ITEM>Európske štrukturálne a predvstupové fondy poskytujú značné možnosti na podporu začlenenia Rómov. Zdá sa však, že ich vplyv na sociálno-ekonomickú situáciu Rómov bol zatiaľ len obmedzený. K akým predbežným záverom dospela v tejto súvislosti Komisia na základe prebiehajúcich hodnotení? Aké opatrenia Komisia prijme, aby zabezpečila, že revízie operačných programov a postupov prideľovania prostriedkov budú odrážať prioritu pripisovanú podpore začlenenia Rómov? Ako Komisia zabezpečí, aby sa pri týchto revíziách plne zohľadňovali spoločné základné zásady začleňovania Rómov<FNREF FNIDREF="FN1"/>? Aké legislatívne/regulačné nástroje by Komisia mohla zaviesť, aby zaručila (ako podmienenosť) rovnaké príležitosti pre Rómov pri využívaní európskych fondov?</ITEM><ITEM>Akým spôsobom bude Komisia podnecovať miestne orgány k lepšiemu využívaniu možností financovania zo štrukturálnych fondov na podporu začlenenia Rómov, najmä vzhľadom na nízke čerpanie prostriedkov zo štrukturálnych a predvstupových fondov v niektorých členských štátoch a (potenciálnych) kandidátskych krajinách? Keďže Komisia výslovne uznáva, že je dôležité, aby sa aktívne zapájala do tvorby politík, ako zabezpečí, aby súčasné preskúmanie finančného nariadenia malo pozitívny vplyv na schopnosť rómskej občianskej spoločnosti samostatne sa organizovať?</ITEM><ITEM>Ako Komisia hodnotí aktivity európskej rómskej platformy? Akým spôsobom Komisia zohľadnila odporúčania, skúsenosti a odborné znalosti rómskych mimovládnych organizácií? Podnikla Komisia v rámci rómskej platformy EÚ kroky na to, aby predstavila strategický harmonogram smerujúci k vytvoreniu uceleného európskeho rámca pre začlenenie Rómov, ako to požaduje Európsky parlament?</ITEM><ITEM>Aké opatrenia Komisia prijala, aby po niekoľkých výzvach Parlamentu zabezpečila, že vnútorná organizácia jej útvarov bude zodpovedať dôležitým úlohám v oblasti koordinácie a odborných znalostí, ktoré sú spojené so začleňovaním Rómov?</ITEM><ITEM>Rómovia čelia otvorenej i skrytej diskriminácii vrátane znepokojivých foriem rasového násilia, nenávistného slovného prejavu, segregácie v mieste bydliska a v škole a násilného súdneho vysťahovania, ale aj menej viditeľnej diskriminácii prostredníctvom nerovného prístupu k verejným službám a sociálnym opatreniam. Aké opatrenia Komisia navrhuje na boj proti viditeľným i skrytým formám diskriminácie Rómov?</ITEM></LIST></PARA><FN FNID="FN1">  Závery zasadnutia Rady pre sociálne veci a zamestnanosť, 9. júna 2009.</FN></CONTENT></QUEST>