<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0208">O-0208/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96910">Judith A. Merkies</PERSON>, <PERSON ID="39711">Victor Boştinaru</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0208">Vec: Kríza týkajúca sa odpadu v Kampánii v Taliansku</OBJECT><CONTENT><PARA>Dňa 23. októbra 2010 komisár Potočnik vydal vyhlásenie k situácii týkajúcej sa odpadu v Kampánii, v ktorom uviedol, že od krízy v oblasti odpadu v roku 2007 a nasledujúceho konania o porušení právnych predpisov proti Taliansku sa veľa nezmenilo. Európsky súdny dvor v rozsudku zo 4. marca 2010 kritizoval Taliansko za neschopnosť zriadiť sieť zariadení, ktoré by dostatočne zabezpečili likvidáciu komunálneho odpadu ekologickým a zdraviu neškodným spôsobom.</PARA><PARA>Komisia na schôdzi parlamentného výboru ENVI venovanej uplatňovaniu právnych predpisov, ktorá sa konala 1. decembra 2010, uviedla, že v smernici o skládkach sa výslovne nestanovuje, že skládky nemožno zakladať na území národných parkov, ale že všetky opatrenia o hospodárení s odpadom musia byť v súlade so všetkými príslušnými environmentálnymi právnymi predpismi. Neexistuje teda žiadny zákon, ktorým by sa zakazovalo zakladanie skládok v národných parkoch.</PARA><PARA>Aké opatrenia Komisia prijala, alebo plánuje prijať, aby zabránila možnému vzniku environmentálnych a zdravotných rizík vyplývajúcich z krízových situácií v súvislosti s hospodárením s odpadom, aby zabezpečila účinné monitorovanie riadneho zberu a spracovania odpadu a aby od príslušných regionálnych orgánov mohla vyžadovať realizovateľný plán hospodárenia s odpadom?</PARA><PARA>Ako Komisia hodnotí súčasný plán hospodárenia s odpadom predložený regionálnou vládou? Aké lehoty Komisia stanovila na nadobudnutie účinnosti tohto plánu hospodárenia s odpadom v prípade, ak bude v súlade s právnymi predpismi EÚ?</PARA><PARA>Kedy Komisia začne na základe článku 260 konanie proti Taliansku, ktoré povedie k uvaleniu sankcií v prípade, ak nebude konať v súlade s rozsudkom ESD? Aké ďalšie politické nástroje okrem opätovného začatia uvedeného konania Komisia použije, aby zasiahla do súčasnej krízy v súvislosti s odpadom v Kampánii?</PARA><PARA>Môže Komisia potvrdiť, že právne predpisy EÚ nezakazujú zakladanie skládok v národných parkoch, chránených krajinných územiach a lokalitách Natura 2000? Ak áno, prijme Komisia opatrenia, aby odstránila tento nedostatok v zákone?</PARA></CONTENT></QUEST>