<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0088">O-0088/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="96883">Eva Joly</PERSON> v mene <COMMITTEE COMMID="2857">Výboru pre rozvoj</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0088">Vec: Účinky celosvetovej finančnej a hospodárskej krízy na rozvojové krajiny a na rozvojovú spoluprácu</OBJECT><CONTENT><PARA>Vedúci predstavitelia krajín skupiny G-20 uznali „rozdielne dôsledky“ celosvetovej finančnej a hospodárskej krízy „na najslabšie z najchudobnejších krajín“ a „našu spoločnú zodpovednosť za zmierňovanie sociálnych dôsledkov krízy“, pričom znovu potvrdili existujúce záväzky na poskytovanie pomoci, prisľúbili nové zdroje – výrazné zvýšenie krízovej pomoci a viac finančných zdrojov na sociálnu ochranu pre najchudobnejšie krajiny. Kým 82 % novo požičaných zdrojov MMF išlo do európskeho priestoru, do afrických krajín sa však dostalo len 1,6 %. Čo urobí Európska komisia na zaručenie toho, že do najchudobnejších krajín sa dostane viac finančných prostriedkov?</PARA><PARA>Účinnou odpoveďou na krízu by bola nová a veľká finančná injekcia, ale Svetová banka zostala sama na to, aby reagovala prostredníctvom vlastných existujúcich finančných zdrojov a možností.</PARA><PARA>Navyše, mnohé z najchudobnejších krajín sú práve tie, ktoré medzinárodná finančná kríza najviac ohrozuje, ale s najväčšou pravdepodobnosťou nedostanú pomoc ani od MMF, ani od Svetovej banky, pretože nedokážu plniť požiadavky na úverovú bonitu dlžníka ani na potvrdenie o dobrých výsledkoch.</PARA><PARA>Aká je stratégia Komisie na to, aby mohla reagovať na potreby týchto krajín?</PARA><PARA>Medzinárodná reakcia na krízu zvýrazňuje problémy politiky z Bretton Woods, pričom nedokázala pomôcť tým rozvojovým krajinám, ktoré to najviac potrebovali. Ako Komisia podporuje reformy týchto inštitúcií, aby si rozvojové krajiny mohli zachovať vlastné zdroje a aby sa odstránili nezákonné finančné toky, čo poškodzuje ich rozvoj? Ako chce Komisia zabezpečiť, aby krajiny s nízkymi príjmami mali lepšiu možnosť vyjadriť sa a väčšie zastúpenie a aby medzinárodné finančné inštitúciu pristupovali k ich potrebám citlivejšie?</PARA><PARA>Európska komisia chce na začiatok vyčleniť 8,8 miliárd EUR rozvojovej pomoci, rozpočtovej podpory a financovania poľnohospodárstva na okamžitú akciu a navrhla 500 miliónov EUR na podporu sociálnych výdavkov v rozvojových krajinách prostredníctvom ad hoc mechanizmu FLEX pre ohrozenosť. Nebolo by lepšie zamerať rozpočtovú podporu na oblasti zdravotníctva, dôstojnej práce, vzdelávania a finančnej infraštruktúry, sociálnych služieb a ekologického rastu vo forme odvetvovej rozpočtovej podpory? Ako chce Komisia vyplniť medzeru vo financovaní v budúci rokoch spôsobenú tým, že sa rozpočtová podpora vyčlení už teraz?</PARA><PARA>Objemy oficiálnej rozvojovej pomoci nestačia na uspokojovanie čoraz naliehavejších potrieb rozvojových krajín spôsobených krízou. Aké návrhy na inovatívne mechanizmy financovania chce Komisia predložiť a čo Komisia navrhuje na zabezpečenie toho, aby členské štáty využívali existujúce mechanizmy na riešenie tohto problému?</PARA></CONTENT></QUEST>