<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0004">O-0004/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0004">Vec: Jedna akcia - jeden hlas</OBJECT><CONTENT><PARA>Generálne riaditeľstvo pre vnútorný trh a služby (MARKT) uverejnilo v máji výzvu na predkladanie ponúk týkajúcich sa vypracovania externej štúdie: „Proporcionalita medzi vzťahom a kontrolou v rámci spoločností s verejne obchodovateľnými akciami v EÚ “, ktorá je známejšia ako štúdia pod názvom „jedna akcia – jeden hlas“. Štúdia bola pridelená spoločnosti Sherman &amp; Sterling, Institutional Shareholder Services (ISS) spolu s European Corporate Governance Institute (ECGI).</PARA><PARA>EP vo svojej správe o práve obchodných spoločností (<ANCHOR ID="1" FAMILY="REPORT" TYPE="A6" YEAR="2006" NUMBER="0229">A6-0229/2006</ANCHOR>), ktorú prijal v júli 2006:</PARA><PARA>1. naliehavo vyzval Komisiu na ostražitosť v súvislosti s konfliktami záujmov, neúmerným hromadením informácií a vplyvom niektorých významných subjektov v reťazci sprostredkovateľov a poradcov zapojených do výkonu hlasovacích práv akcionárov v podnikoch (ods. 24),</PARA><PARA>2. očakával od Komisie, že nepredloží legislatívny návrh týkajúci sa zásady „jedna akcia – jeden hlas“ predtým, než bude mať k dispozícii výsledky revízie smernice 2004/25/ES Európskeho parlamentu a Rady z 21. apríla 2004 o ponukách na prevzatie, ako sa ustanovuje v článku 20 smernice, a hodnotenie tejto smernice (ods. 43), a</PARA><PARA>3. očakával, že externá štúdia bude objektívnou analýzou empirických a teoretických dôkazov týkajúcich sa vplyvu rôznych modelov vlastníctva v členských štátoch na ekonomickú účinnosť, kontrolu spoločností zo strany vlastníkov a možnosti cezhraničných transakcií, ale aj riadnou analýzou práva obchodných spoločností  týkajúcou sa širších hospodárskych a právnych súvislostí v členských štátoch a rozdielnych modelov podnikového riadenia.</PARA><PARA>V rámci prípravy stanoviska v prvom čítaní Európskeho parlamentu k návrhu smernice o hlasovacích právach akcionárov treba výraznou mierou zohľadniť aj obavy z  činnosti sprostredkovateľov a splnomocnených inkasných spoločností.</PARA><PARA>Je si Komisia vedomá, že</PARA><PARA>- jedna zo zmluvných strán, ISS, je zďaleka najväčším vlastníkom hlasovacích práv v USA a Európskej únii? </PARA><PARA>- tretia zmluvná strana, Sherman &amp; Sterling, je právnická spoločnosť pochádzajúca z New Yorku?</PARA><PARA>- úloha ISS pri fúzii spoločností Hewlett Packard a Compaq bola tvrdo kritizovaná z hľadiska konfliktu záujmov (poradenské služby, sprostredkovateľská inkasná činnosť a právne poradenstvo) a že americký úrad na kontrolu finančného trhu SEC začal vyšetrovanie tohto prípadu?</PARA><PARA>- a že  Všeobecný účtovný úrad USA  (US General Accountability Office) 26. septembra 2006 oznámil, že začne vyšetrovanie týkajúce sa trhu s hlasovacím poradenstvom kvôli vysokému riziku konfliktu záujmov a ovládnutia trhu, keďže dve spoločnosti vlastnia väčšinu trhu, z ktorých jednou je aj ISS.</PARA><PARA>Ak áno, ako hodnotí Komisia tieto skutočnosti v súvislosti s obavami z konfliktu záujmov a s vyšetrovaniami prebiehajúcimi v USA? </PARA><PARA>Je Komisia presvedčená o tom, že zmluvné strany, ktoré boli vybraté  na spoločné vypracovanie externej štúdie naozaj spĺňajú všeobecné kritériá nezávislosti a objektivity, ktoré sú stanovené v rámci výberových konaní?</PARA></CONTENT></QUEST>