<AQE.QER VERSION="2"><QUESTION QID="E-010952-11" AIDREF="AE-010952-11" LEG.VAL="WQ"><HEAD.Q><TI1><P.WQ>Otázka na písomné zodpovedanie <NO.WQ QID="Q-E-010952-11">E-010952/2011</NO.WQ></P.WQ>
<P.WQ><DEST.WQ ORG="COM">Komisii</DEST.WQ></P.WQ>
</TI1>
<TI2><P.WQ>článok 117 rokovacieho poriadku</P.WQ>
<P.WQ><AUTHOR.WQ PERSID="23868">Monika Flašíková Beňová</AUTHOR.WQ> <POL.GROUP GR="S&amp;D">(S&amp;D)</POL.GROUP></P.WQ>
</TI2>
<P.WQ><DATE.WQ DATE.DOC="20111128">(28. novembra 2011)</DATE.WQ></P.WQ>
</HEAD.Q>
<OBJ.Q OBJID="O-E-010952-11"><INT.OBJ.Q>Vec:</INT.OBJ.Q><TXT>Zmena klímy</TXT></OBJ.Q><CONTENTS CTNID="QC-E-010952-11">
<P>Koncom roka sa má v Durbane uskutočniť významná konferencia OSN o zmene klímy. Úmysly Európskej únie v súvislosti s otázkou klímy sú väčšinou dobré, problematická je však ich realizácia. Únia by mala verejne a jednoznačne podporiť pokračovanie Kjótskeho protokolu, ktorý stanovuje právne záväzné opatrenia na zníženie emisií skleníkových plynov. Tým by sa zabránilo vzniku medzery, ktorá by sa vytvorila po vypršaní aktuálnej fázy v roku 2012. Súčasťou Kjótskeho protokolu však nie sú pravidlá v súvislosti s námornou a leteckou dopravou. Únia musí byť schopná definovať v otázkach klímy jasné ciele a časovú líniu. Tieto otázky by sa mali riešiť ešte pred konferenciou v Durbane, na ktorej by mala Európska únia predostrieť jasné stanoviská.</P>
<P><LIST TYPE="DASH" LEVEL="1"><ITEM LEVEL="1"><SYMBOL>—</SYMBOL>
<P>Chystá sa Komisia prijať nové opatrenia na zníženie emisií z leteckej a námornej dopravy, keďže tieto nie sú súčasťou Kjótskeho protokolu?</P></ITEM><ITEM LEVEL="1"><SYMBOL>—</SYMBOL>
<P>Ak áno, predstaví Komisia tieto opatrenia ešte pred plánovanou konferenciou v Durbane?</P></ITEM></LIST></P></CONTENTS></QUESTION></AQE.QER>