<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0030">O-0030/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="28267">Josep Borrell Fontelles</PERSON> v mene <COMMITTEE COMMID="809">Výboru pre rozvoj</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0030">Vec: Osobitná správa Dvora audítorov č. 10/2008 o rozvojovej pomoci ES na zdravotnícke služby v subsaharskej Afrike</OBJECT><CONTENT><PARA>Vo svojej osobitnej správe č. 10/2008 s názvom Rozvojová pomoc ES na zdravotnícke služby v subsaharskej Afrike Európsky dvor audítorov uvádza, že celkové financovanie zdravotníctva zo strany Komisie je napriek záväzkom Komisie súvisiacim s rozvojovými cieľmi tisícročia a zdravotnými rizikami v subsaharskej Afrike pod úrovňou záväzkov a referenčných hodnôt v tejto oblasti politiky. Podiel priamych finančných prostriedkov určených pre zdravotníctvo sa znížil (z 5,1 % v rámci ôsmeho ERF na 3,5 % v rámci desiateho ERF), zatiaľ čo podiel finančnej pomoci poskytovanej v rámci všeobecnej rozpočtovej podpory (VRP) sa zvýšil, čo by však podľa názoru Európskeho dvora audítorov nemalo viesť k prideleniu až takého množstva zdrojov zdravotníctvu. </PARA><PARA>Dvor audítorov tiež konštatoval, že VRP sa nevyužila účinne na zlepšenie systémov zdravotnej starostlivosti.  </PARA><PARA>Ako plánuje Komisia zvýšiť úsilie na podporu systémov zdravotnej starostlivosti v subsaharskej Afrike?</PARA><PARA>Má Komisia v úmysle upraviť v rámci preskúmania 10. ERF v polovici obdobia výšku finančných prostriedkov vyčlenených na zdravotníctvo?</PARA><PARA>Má Komisia v úmysle revidovať súčasné rozdelenie finančných prostriedkov medzi sektorovou rozpočtovou podporou a všeobecnou rozpočtovou podporou? Plánuje Komisia stanoviť jasnejšie pokyny na to, kedy by sa mal každý nástroj využiť a ako možno jednotlivé nástroje kombinovať? </PARA><PARA>Ako zvýši Európska komisia svoje kapacity, pokiaľ ide o personál a zdroje, a to ako na ústredí, tak aj na úrovni delegácií, aby podporila svoju stratégiu v oblasti zdravotníctva v jednotlivých krajinách a zabezpečila účinnosť vyplácania príspevkov v rámci Svetového fondu boja proti AIDS, tuberkulóze a malárii (GFATM)?</PARA><PARA>Má Komisia v úmysle zaviesť monitorovací a hodnotiaci systém, ktorý umožní získať dôkazy o jej podiele na plnení rozvojových cieľov tisícročia v oblasti zdravotníctva na úrovni krajín?</PARA></CONTENT></QUEST>