<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Rozhovor s českým vicepremiérom Alexandrom Vondrom</Title><Topic>Inštitúcie</Topic><PublicationDate>2009-02-12 - 10:51</PublicationDate><Photography href="20090212PHT49258" title="Alexandr Vondra" alt="Alexandr Vondra" ext="jpg" width="800" height="534">Alexandr Vondra</Photography><Chapo>Každé predsedníctvo EÚ vysiela do Parlamentu zástupcu, ktorý sprostredkováva komunikáciu medzi ministrami krajín EÚ a europoslancami. V prípade českého predsedníctva je to vicepremiér Alexandr Vondra. Zaujímalo nás, ako vyzerá spolupráca s Európskym parlamentom z jeho uhla pohľadu.</Chapo><Content><xhtml:div>

<xhtml:div align="justify"><xhtml:strong>Ste bývalý disident, spoluzakladateľ Občianskeho fóra, kľúčová osobnosť českej zahraničnej politiky posledných dvadsať rokov. Teraz stojíte v čele Európskej únie. Aký je to pocit?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Je to veľká zábava. My si to užívame. Baví nás to. Zo začiatku to samozrejme bola "fuška", kvôli plynovej kríze nebol čas ani na tradičné silvestrovské a novoročné oslavy. Ja som bol o polnoci v televízii prevziať predsedníctvo. Samozrejme, bol to taký test ohňom, tie dva "G" - Gaza a Gas (plyn). Ale myslím si, že je dobré do toho rovno skočiť než mať nejaký pomalší štart ako korytnačka. Koniec koncov, ja som vždy šiel do všetkého naplno a nudil by som sa, keby to v tomto prípade bolo inak.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Vzťahy medzi predsedníctvami Rady a Európskym parlamentom nie sú vždy jednoduché a harmonické. Ako by ste zhodnotili doterajší prístup europoslancov k českému predsedníctvu?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Myslím, že všetko je v poriadku. V Parlamente nie som nováčik, pomerne svedomito som na zasadnutia Parlamentu dochádzal celú jeseň a budoval som si kontakty s kľúčovými hráčmi. Myslím si, že komunikácia je pozitívna a pre obe strany obohacujúca.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Nie sú na vás europoslanci príliš prísni?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Je to parlament ako každý iný, ja to poznám z českého parlamentu a bolo by divné, keby sa tento parlament správal inak. Parlament je vždy suverén, každý člen sa chce zviditeľniť, predovšetkým ak mu do volieb zostáva len pár mesiacov. To sme jednoducho očakávali, nie je to nič nové pod slnkom, je to šťava demokracie.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Európska únia sa v súčasnosti dosť zaoberá globálnou finančnou krízou. Je z vášho pohľadu nevýhodou, že Česko ešte neprijalo euro?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">To sa ukáže. Za pol roka, za rok. Kľúčové rozhodnutia sa aj tak musia prijať v dvadsať sedmičke, na zasadnutí Európskej rady. Takže jednoduchý fakt, že nie sme členmi eurozóny sa dá kompenzovať tým, že komunikujeme s Jeanom-Claudeom Junckerom (predsedom krajín eurozóny) a s Jeanom-Claudeom Trichetom (prezidentom Európskej centrálnej banky) a ďalšími. Rovnako sa s tým v minulosti vysporiadali Briti, Švédi alebo Dáni. Vysporiadame sa s tým aj my.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Predovšetkým francúzske médiá kritizujú Českú republiku za tento nedostatok. Hovoria, že české predsedníctvo nie je dostatočne vidieť.</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Ja chápem, že francúzsky prezident mal vo štvrtok v uliciach milión ľudí a tak potreboval v sobotu novinárom niečo povedať. To je v politike bežná prax. Myslím si však, že pre nás nie je žiadny dôvod nechať sa znervózňovať. Ja si pamätám, že Nicolas Sarkozy vlani v novembri prehlásil tú slávnu vetu: "Zatiaľ čo Francúzsko koná, Nemecko stále premýšľa." </xhtml:div>
<xhtml:div align="justify"> </xhtml:div>
<xhtml:div align="justify">Dnes k tomu môžem povedať, že zatiaľ čo Francúzsko srší gejzírom nápadov a chce usporiadať jeden samit za druhým, tak české predsedníctvo tvrdo pracuje, aby aspoň niektoré z tých plánov boli uvedené do života bez toho, aby došlo k rozvráteniu verejných financií v celej Európe. Nemali by sme sa nechať ovládať emóciami, ale riadiť sa rozumom. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Český "enfant terrible", umelec David Černý, si získal veľkú mieru pozornosti kontroverznou umeleckou inštaláciou Entropa v Bruseli. Považujete humor za jednu z podstatných vlastností českého predsedníctva?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Tak nielen českého predsedníctva, ale ja si myslím, že Čechom je vôbec humor vlastný. Nezaškodí občas trošku tým humorom prevetrať chodby niektorých európskych inštitúcií. A pokiaľ ide o Entropu, tak Entropa je umelecké dielo. My sme dali umeniu slobodný priestor. Rozhodli sme sa nič necenzurovať. Autor David Černý ten priestor využil  nie na 100, ale na 120 %. Je to maximalista a nie je to po prvýkrát, čo sa tak trošku zapísal do dejín. </xhtml:div>
<xhtml:div align="justify"> </xhtml:div>
<xhtml:div align="justify">Ja mám radosť z toho, že kedykoľvek sa na Entropu prídem do budovy Rady pozrieť, tak vždy v tom átriu, kde bývalo ľudoprázdno, dnes stretávam mnoho ľudí, ktorí sa pod tou sochou bavia, smejú sa, živo reagujú... Jednoducho Entropa je provokatívne umelecké dielo, ktoré sprostredkúva komunikáciu a tak to má byť. Môže sa nám páčiť, nemusí sa nám páčiť, tak to však v umení býva. Myslím si však, že Európa je natoľko silná, aby Entropu dokázala ustáť.</xhtml:div>
<xhtml:div align="justify"> </xhtml:div>
<xhtml:div align="justify">***</xhtml:div>
<xhtml:div align="justify">Alexandr Vondra sa narodil v Prahe v roku 1961. V polovici 80-tych rokov bol disidentom a signatárom Charty 77. Po zorganizovaní manifestácie v januári 1989 strávil dva mesiace za mrežami. V novembri 1989 spoluzaložil Občianske fórum a stal sa zahraničnopolitickým poradcom prezidenta Václava Havla. V rokoch 1997-2001 pôsobil ako veľvyslanec v USA. Od roku 2006 to roku 2007 bol českým  ministrom zahraničných vecí a následne bol vymenovaný za vicepremiéra pre európske záležitosti.</xhtml:div>
<xhtml:div align="justify"> </xhtml:div>

</xhtml:div></Content><REF text-before="reference_abbr"><ns1:ID>20090206STO48712</ns1:ID></REF><Knowmore text-before="more"><Link href="http://www.eu2009.cz">České predsedníctvo</Link><Link href="http://www.vlada.cz/cz/evropske-zalezitosti/default.htm">Web podpredsedu vlády</Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20090212PHT49258.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>http://www.eu2009.cz</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>LINK</ORIGIN>
<URL>http://www.vlada.cz/cz/evropske-zalezitosti/default.htm</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>