<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0177">O-0177/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0177">Vec: Prenos informácií Parlamentu a Komisii o nedoriešených otázkach v Rade týkajúcich sa smernice o konaní </OBJECT><CONTENT><PARA>8. septembra 2010 bola Parlamentu a Rade predložená správa Komisie o implementácii smernice o minimálnych štandardoch pre konanie v členských štátoch o priznávaní a odnímaní postavenia utečenca (KOM(2010)0465) z 1. decembra 2005.</PARA><PARA>Táto správa jednoznačne poukazuje na rozdielne azylové konania v členských štátoch. Táto skutočnosť odôvodňuje naliehavú potrebu prepracovať smernicu z roku 2005 (2005/85/ES).</PARA><PARA>Niektoré členské štáty zároveň vyjadrili svoje obavy, čo sa týka harmonizovaného prístupu, čo viedlo k úplnému pozastaveniu diskusií a rokovaní o tejto správe a ohrozilo samotný cieľ vytvorenia azylového systému v EÚ do roku 2012.</PARA><PARA>Počas technického stretnutia 29. septembra Komisia takisto uznala, že jej chýbajú podstatné informácie z viacerých členských štátov zapojených do implementácie smernice z roku 2005. Táto skutočnosť bráni Komisii pomáhať Rade pri riešení zostávajúcich otázok, ktoré blokujú rokovania.</PARA><PARA>Mohla by Rada načrtnúť nedoriešené otázky ohľadne dosiahnutia spoločnej pozície o postupoch v rámci smernice zahrňujúc aj argumenty viacerých členských štátov v záujme obnovy rokovaní o tomto mimoriadne dôležitom azylovom balíku a dodržania stanoveného dátumu?</PARA></CONTENT></QUEST>