<QUEST VERSION="2"><TI><TI-INTRO>Otázka na hodinu otázok <QREF QID="H-2010-0558">H-0558/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: Novembra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0558">Vec: Zmluvní zamestnanci rukojemníkmi na skládke v Thessalonikách</OBJECT><CONTENT><PARA>Rozsudok, ktorým súd zamietol žalobu 160 zmluvných zamestnancov pracujúcich pre združenie miestnych samospráv v Thessalonikách, je ďalším vážnym porušením práva na stabilné a trvalé zamestnanie. Závažným spôsobom sa tak narúša fungovanie thessalonickej skládky v Mavrorachi, biologické čistenie odpadov, programy recyklácie a fungovanie ekologického parku vytvoreného na bývalých skládkach. Miestne orgány oznámili podpísanie dvojstranných zmlúv o zabezpečení uvedených služieb, čím sa predĺžila ich politika zadržiavania zamestnancov ako rukojemníkov, aby mohli súkromným podnikom zveriť služby nakladania s odpadom a prepustiť tisíce pracovníkov.</PARA><PARA>Aký má Komisia postoj k zámeru združenia miestnych samospráv v Thessalonikách zveriť oblasť tak dôležitú pre verejné zdravie, ako je nakladanie s odpadom, súkromným spoločnostiam, čo bude mať okrem rizík pre zdravie obyvateľov a životné prostredie za následok aj prepustenie tisícov pracovníkov a ich nahradenie dočasnými zamestnancami s flexibilnými zmluvami a bez zamestnaneckých práv?</PARA></CONTENT></QUEST>