<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000265">O-000265/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="28406">Miguel Portas</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000265">Vec: Podmienky zadržiavania v EÚ</OBJECT><CONTENT><PARA>Ako odpoveď na výslovnú žiadosť Rady Komisia nedávno uverejnila zelenú knihu o zadržiavaní s názvom Posilnenie vzájomnej dôvery v európskom justičnom priestore – zelená kniha o uplatňovaní trestnoprávnych predpisov EÚ v oblasti pozbavenia osobnej slobody.</PARA><PARA>Táto zelená kniha:</PARA><PARA>- objasňuje súvislosti medzi podmienkami zadržiavania a rôznymi nástrojmi EÚ, akým je napr. európsky zatýkací rozkaz;</PARA><PARA>- poukazuje na to, že otázky týkajúce sa vyšetrovacej väzby, situácie detí a podmienok zadržiavania spadajú do právomoci EÚ a</PARA><PARA>- rozbieha otvorenú diskusiu so zainteresovanými stranami s cieľom vymedziť, ako môžu opatrenia EÚ zlepšiť podmienky zadržiavania v členských štátoch, a tým prispieť k posilneniu vzájomnej dôvery v justičnú spoluprácu.</PARA><PARA>Okrem toho sa v prílohe k zelenej knihe jasne uvádzajú znepokojujúco odlišné podmienky zadržiavania v členských štátoch, najmä vzhľadom na počet osôb zadržiavaných vo vyšetrovacej väzbe, preplnenosť väzníc, mieru obsadenosti väzníc a mieru zadržiavania cudzích štátnych príslušníkov.</PARA><PARA>V nadväznosti na túto zelenú knihu a vzhľadom na to, že Európsky súd pre ľudské práva opakovane odsúdil členské štáty EÚ v súvislosti s podmienkami zadržiavania osôb, dĺžku vyšetrovacej väzby a justičnú správu, aké konkrétne opatrenia prijme Rada na úrovni EÚ, aby zabezpečila, že sa budú dodržiavať základné ľudské práva osôb vo väzniciach a že sa zlepšia podmienky zadržiavania v členských štátoch?</PARA><PARA>Čo podnikne Rada v súvislosti s nesprávnym uplatňovaním predbežnej väzby, preplnením väzníc, vysokou mierou obsadenosti väzníc a mierou zadržiavania cudzích štátnych príslušníkov? Preskúma Rada vplyv politík a právnych predpisov v trestnej oblasti na podmienky zadržiavania a vypracuje odporúčania súvisiace s týmito otázkami, ako sú napríklad využívanie alternatívnych opatrení, kriminalizácia nezákonných migrantov, mimoriadne opatrenia na zabezpečenie dodržiavania základných práv atď?</PARA></CONTENT></QUEST>